
Un respetable y conocido ciudadano 

Apolonio (Poy) Werleman a fayece 



TABATA den oranan di merdia, cu nos 


di AWEMainta a recibi e triste noticia 
cu e respetable y conocido ciudadano, 
Apolonio Werleman, mihor conoci 
como Poy a fayece inesperadamente. El 
a alcansa e bunita edad di 84 aha. Poy 
Werleman a nace dia 18 di april 1924. 
Na un edad hoben, Poy Werleman a 
forma parti di e prome grupo di Schut- 
ter Arubiano, di cual te awe e ta forma 
parti di un organisacion cu a ser funda 
pa defende e interes di Schutterij Ar- 
ubano. 

Nos a siha conoce Poy Werleman como 
un politico, formando parti di partido 
UNA, cu despues a integra den UNA- 
PIA-PRO, formando asina un solo lista 


di candidato pa bay eleccion pa enfrenta 
partidonan grandi di e tempo ey manera 
AVP y PPA. Y nan a logra saca e asiento- 
nan cu nan kier. 

Despues cu difunto Betico Croes, a 
funda MEP, el a pidi e.o. Poy Werle¬ 
man pa uni cune, loke el a haci y asina 
tambe Poy Werleman a subi e prome 
lista di MEP. 

Asina e.o. Poy Werleman a haci su en- 
trada cu MEP den Eilandsraad y tambe 
Staten di Antiyas. 

Gozando di confianza di Betico Croes, 
el a surgi como e prome candidato pa 
bira Gobernador di Aruba na entrada di 


Status Aparte, pero Gobierno Hulandes 
a rechaza su candidatura y tabata kier a 
nombra pa 3 aha so, loke cu MEP a re¬ 
chaza. Loke cu MEP te awe ta protesta. 
Como persona di confianza, Poy Werle¬ 
man despues a drenta Raad van Advies, 
y a sinta den dicho organo, te cu el a 
alcansa e edad di baha cu pensioen. 

Poy Werleman no tabata malo, y semper 
activo. Ainda el a bay mira Carnaval 
fin di siman. Tambe nos a mir’e n’e cel- 
ebracion di cumpleanos di Nel Oduber 
na Sportboys. Su morto ayera, tabata 
inespera. Na su famia, ta bay nos mas 
sincero condolencia. Cu Poy sosega na 
paz. 


Segun Promer Minister Nel Oduber 

For di 2001 su gobierno ta prepara pa 
cualkier problema y no lo sufri e consecuencianan 

grave di e crisis mundial 

Ta parse cu nos Premier no ta biba na Aruba 


SEGUN Promer Minister Nel Oduber e problemanan 
cu Hulanda lo bay ta enfrentando como consecuencia 
di e crisis internacional, esta cu desempleo lo bira 9% 
y economia lo cay entre 3.5 pa 5% no lo afecta Aruba. 
Segun Oduber su gobierno a prepara for di 2001 pa 
cualkier problema. 

E ta indica cu su gobierno ta inverti den nos pais. Via 
FDA a inverti mas of menos 245 miyon florin (esaki 
ta basa riba un acuerdo firma cu Hulanda y caminda 
Hulanda a hinca hopi miyones tambe) den diferente 
proyecto. 

Scuchando su declaracionnan por ripara di biaha cu 
nos ta den aha di eleccion, pasobra el a menciona cu 
ta invirtiendo 23 miyon pa cas pa anciano na San Ni¬ 
colas, un proyecto cu a wordo laga atras pa e gobierno 
anterior y cu a keda drumi pa casi 8 aha largo y awor, 
di ripiente ora MEP ta sintiendo e rosea cayente di nos 
hendenan cu no ta wanta mas nan mal gobernacion, 
ta purba haci un esfuerzo y tira santo den wowo di 
nos hendenan, specialmente esnan di San Nicolas cu 
a wordo lubida totalmente durante mas di 7 aha, pa 
wak si nan por logra convence hende pa sigui vota pa 
nan! 

Igualmente ora e ta menciona cu lo hinca 7 miyon den 
construccion di caretera, 15 miyon pa centro di ciudad 
y 10 miyon pa construccion di casnan social. Esaki un 


biaha mas ta tira santo den wowo di nos hendenan, 
lubidando cu e dolor di nos pueblo ta den nan saco, 
ora fin di luna e placa no ta yega pa paga e debenan, 
cu tin dia e muchanan mester bay stoma bashi pa scol, 
pasobra no por a cumpra ni un kipashi. 

Continuando cu su gabamento propio Nel Oduber a 
bisa cu el a priminti pueblo cu promer cu eleccion lo 
bin cu un hotel di 5 strea pa eleva producto turistico, 
cual den e caso aki ta Ritz Carlton. Aki el a lubida di 
bisa cu un hotel 5 strea no ta sinonimo di mehoracion 
di producto. Hotelnan di 5 strea por yena nos isla, pero 
mientras cu nos tin e problemanan social, medioam- 
biental y infrastructural cu tin na e momentonan aki, 
cual mayoria di nan ta danki na e mal maneho di Nel 
Oduber su gobierno, nos producto turistico no lo por 
mehora. 

Banda di esey e ta lubida cu construccion di mas hotel 
kiermen mas trahador riba nos isla cu ta satura caba, 
caminda no tin suficiente scolnan pa nos propio yiu- 
nan, practicamente no tin lugar mas pa traha cas y nos 
careteranan cu no ta wanta mas auto riba caya. 

Como si fuera poco Premier Oduber a expresa cu e 
tin dos siman den negociacion cu PetroChina y cu si 
e mester haci cualkier movecion pa acomoda e benta 
di e refineria y inverti den dje el lo haci’e. Kico e ta 
referi na dje? El lo extende e tax holiday atrobe? E lo 



elimina pago di BBO na e compania aki? Of el lo duna 
cualkier otro tipo di beneficionan fiscal of garantia? 
Nel Oduber mester papia cla y bisa pueblo ta kico e 
kiermen cu el lo haci cualkier movecion pa acomoda e 
benta di e refineria. 

Siguiendo recomendacion di Banco Central 

Fondo di Pension di Sector Tliristico na Aruba a reduci 

haci na Stanford cu 80% 


DEN conversacion cu director ehecutivo di Fondo di 
Pension di Sector Turistico na Aruba, Sanaa Bergen- 
Baroud tocante e inversion haci dor di e fondo aki den 
Stanford Investments, el a indica cu tanto e accoun- 
tantnan como abogadonan di e fondo ta studiando e 
situacion aki pa logra e mihor resultado posibel den e 
situacion fastioso aki. 

E no kier a menciona un cifra exacto di cuanto ta e 
placa cu a wordo inverti den Stanford, pero si a bisa 
cu no ta trata di un suma grandi. Mirando cu e fondo 
aki ta cay bou supervision di Banco Central, a puntre 
si e instancia aki no a advertinan riba e compania aki, 
ya cu ta conoci cu Banco Central semper tabatin su 
dudanan pa cu Stanford. Su respuesta tabata cu nunca 


por a ‘pinpoint’ riba Stanford, hasta nan mes a busca 
internacionalmente diferente informacionnan riba e 
compania aki y na ningun momento por a haya algo 
negativo riba dje, lo cual a dunanan confianza pa in¬ 
verti den e compania aki cu ta duna interesnan masha 
atractivo.Loke si Sanaa Bergen-Baroud a indica ta cu 
Banco Central a bisanan cu nan inversion ta hopi halto 
y dor di esey nan a baha esaki cu 80%. 

Un biaha mas el a prefera di no duna un cifra concreto 
pa loke ta trata e inversion aki, pasobra e ta prefera 
di tin un analisis claro riba ki efecto esaki lo tin riba e 
dekkingsfond. 

Mientras tanto AWEMainta a logra haya e carta manda 
1 di juni dor di e directora y e presidente di e hunta, 


Ben Marapin pa e miembronan caminda ta indica cu 
mirando e crisis internacional nan a prefera di por lo 
pronto no renova e inversionnan madura cu Stanford. 
Esaki ta algo cu sin duda indirectamente a yuda scapa 
un parti di e inversionnan haci. 

Si wak e jaarrekening di 2007 y bisa cu en berdad nan 
a cancela e inversionnan madura cu Stanford, por con- 
clui cu e inversion haci dor di e fondo aki den Stanford 
ta algo mas di 2 miyon, si considera cu nan a baha e 
inversion aki cu 80% siguiendo e recomendacionnan 
di Banco Central. 

Den transcurso di dia lo purba di haya mas informa- 
cion riba e topico aki cu sigur tin tur e atencion di e 
trahadornan di sector turistico afilia na dje. 


Homber mal hinca den 
Sint Maartenstraat 

POLIS ta haya informacion cu diasabra 8.10 
di anochi un homber lo a yega na un cas na 
Lagoweg, cu un hinca formal na su curpa. 

Ora cu polis a yega n’e cas, a resulta cu ya a 
transporta e victima pa Centro Medico pa trata- 
mento. 

Polis a bay Centro Medico y eynan nan ta papia cu 
e dokter na warda, kende ta confirma cu e victima 
A.W. a bin eynan, pero cu el a nenga tratamento 
y a firma p’esaki. 

Relaciona cu e hincamento aki, dos persona, 
un ruman homber y amiga di e homber A.W. a 
bay warda y ta bisa polis cu un primo a bisa nan 
cu A.W. a haya un hinca na su pecho, den Sint 
Maartenstraat entre 1.30 pa 2.30 di madruga. 

E primo aki mes t’esun cu ta topa cune den Sint Maartenstraat riba caya na 
sanger. Nan a transporte pa Centro Medico, di unda el a bay cu urgencia na poli 
na Hospital, pa tratamento, ya cu su situacion ta delicado. 

Testigonan a bisa cu ta 3 persona a bringa cune. Testigo a reconoce un tal Billy y 
supuestamente uno cu yama Prins a hinke. E caso ta bao di investigacion. 


Maltrato a conduci cu victima 
di clinicamente morto 


POLIS ta bay diadomingo 4’or di despues, polis ta haya informacion cu 

madruga den Ranchostraat, unda lo un homber a yega n’e sitio cu un hinca 

tin un homber benta tur na sanger riba formal. Ora cu polis a yega a resulta 

vlur. N’e sitio polis ta topa cu e victima cu t’e homber J.M.W. naci na Aruba di 

I.R.A.J, naci na Venezuela di 56 aha, 36 aha, kende debi na su situacion, no 

kende tabatin un kap formal na su por a declara nada. Polis a hiba I.R.A.J., 

cabes. Ambulance a bin n’e sitio y a cas despues cu el a wordo trata. E ta- 

transporte pa poli pa tratamento. N’e bata hopi agresivo y tabata papia cos 

sitio, testigo ta bisa polis cu e homber bruha. Informacion cu nos por a haya 

I.R.A.J., a hinca un persona cu cuchiu for di vocero di polis ta, cu e victima ta 

y un otro persona a maltrat’e. Un rato clinicamente morto. 

AWEMainta su Vision di Calidad vs e Realidad - Aha 1 / Edicion 24 



DESPUES di un temporada 
largo di fiesta, cu a cuminsa na 
november 2008 y ta termina 
awe diamars 24,2009 cu e clau- 
sura di e festividadnan di Car- 
naval, ta momento pa sigui 
move pa traha riba calidad di 
bida y naturalmente mehora e 
componentenan cu ta haci cali¬ 
dad. Calidad di bida ta marca 
pa hopi actividad diario mane¬ 
ra: trabou, ofishi, carera profe- 
sional y sobrevivencia den un 
economia hopi preta. Natural¬ 
mente calidad di hende tambe 
ta marca pa su estado tanto 
mental como fisico y tambe 
energetico. Tambe actitud di 
responsabilidad ta haci e per¬ 
sona conciente cu calidad. 
Oportunidad pa fiesta hopi 
largo a pasa y awor ta tempo 
tambe pa reanuda y duna, man¬ 
era nan ta bisa na Spano, “todo 
por todo”, pa por prospera den 
tur aspecto di bida. Un actitud 
di prosperidad ta un actitud di 
calidad. Prosperidad ta creci- 
mento, crecimento semper ta 
bay acompana pa cambio y 
novedad. Tur esakinan ta si- 
nonimo cu calidad. Prosperidad 
tambe kier meen mehora eco¬ 
nomia. Mehora economia tanto 
den cas como den empresa pro- 
pio of no-propio. Tur esaki 
tambe ta nifica cu Aruba mester 
mas cu nunca hende cu ta dis- 
puesto pa traha y hiba e isla na 
prosperidad. Mester di traha pa 
fortalece existencia di hopi 
benficio social. Economia di 
Aruba awor aki ta un verdadero 
reto. Mediocrecia mester yega 
na su fin. Ora ta papia di econo¬ 
mia, nos ta pensa riba fuente di 
entrada y unda placa ta draai 
economia. Mescos cu turismo 
unda placa ta dal buelta y eco¬ 
nomia ta florece. E producto 
“servicio” ta ser relaciona hopi 
cu turismo. Pero otro industria 
cu Aruba semper tabata tin na 
escala chikito pero cu den e 
pasado 20 ananan a expande 
hopi ta “Construccion”. Den 
construction bo tin di håber cu 
dos producto, esta esun di “ser¬ 
vicio” y esun di “mercancia”. 
Ora cu ta papia di producto, 
esaki ta tres. Bo producto por ta 
“servicio”, “informacion” of 
“mercancia”. Produccion di nan 


tur tres ta haci efecto riba un 
industria of den otro palabra e 
producto final. Den e ultimo 
dianan aki, e topico “construc¬ 
cion” ta ser comenta y por a lesa 
den corant tambe mas di e 
topico y kico ta biba y come den 
e area di construction. Con leu 
calidad ta hunga un rol den 
construccion? Awemainta y su 
“wowo critico di calidad” a bin 
ta topa cu situacionnan cu ta 
pober den calidad, pero tambe 
situacionnan unda tin oportu¬ 
nidad pa inovacion y crea fuen- 
tenan di entrada. Construccion 
por wordo mal usa den tal ex- 
tremo pa politiconan pa keda 
mantene economia a flote, of 
den un forma directamente 
bisa, mantene hende contento 
y cu trabao. Durante hopi ana, 
construccion tabata e “salba- 
cion” di partidonan politico. 
Aruba a ser converti den un isla 
di “concreto” enbez di un isla 
tropical cu “lush gardens”. Den 
e afan pa construi mas y mas, 
loque ta calidad a ser laga un 
banda. Construccion no a tuma 
na cuenta barionan residencial. 
Calidad di bida a cambia den 
bario nan pasobra negoshinan 
grandi manera supermerca- 
donan a lanta manera hongo 
(paddestoelen) nan cu ta nace 
den tera fertil. Edificionan cu 
no ta pas den un constelacion di 
arkitectura ya existente ta dana 
y crea confusion den e panaro- 
ma Arubano. No tin zonificion 
y esaki ta duna un entrada di 
construccion manera cu ta. 
Mientras cu construction mod- 
erno ta tuma lugar, varios bario 
of distrito di Aruba tin casnan 
cu mester di mantencion y pin- 
tura (verf). Den construccion a 
bin oportunidad pa hopi practi- 
canan bon pero tambe practica 
cu ta duna resultado pober den 
calidad. Hende nan cu ta busca 
trabao den construccion tambe 
a bira hopi y e demanda pa tra- 
hadornan cu bo por paga menos 
cu minimum loon a crece. Tin 
compania di construccion ta 
haya permisonan necesario pa 
recluta hende nan stranhero, 
pero mayoria vez, e hendenan 
aki no ta comunica den otro 
idioma, nan no sa nada di con¬ 
struccion y tin casonan unda 


trabao nan mester ser haci di 
nobo. Aki nan calidad ta faya, 
pasobra ora ta papia di calidad, 
y cu metodo pa mehora calidad, 
anto no mester existi lugar pa 
haci loke ta yama “re-work”. 
Ora cu trabao mester ser haci di 
nobo, un empresa ta perde 
placa tanto na e cantidad di ora 
cu a ser inverti y paga na su 
empleado y tambe na material 
cu a ser usa. Aparte di esaki e ta 
haye confronta cu un cliente cu 
no ta satisfecho. Si por a hasi un 
sondeo di tur fayo di e ultimo 
ananan cu a ser causa pa tra- 
hadornan cu no ta prepara den 
area di construccion, anto e 
documentacion lo ta bon diki. 
E industria di construccion, 
aunque e ta chikito mester por 
ser tuma na serio. Si bo tin hen¬ 
denan bon prepara den e campo 
di construccion, e por ta un in- 
dustra hasta di por exporta ex- 
perticio. Ora no tin construc¬ 
cion di edificionan grandi mas, 
mester tin e espacio pa bira 
creativo y hasi cu e creatividad 
por pusha hende den haci e in¬ 
dustria aki lucrativo. Un pais, 
aunque awor aki e ta sufri 
tambe di e crisis mundial, ta usa 
tur material importa pa traha 
riba su economia ta Hapon. 
Hapon a prospera mas cu un 
mitar di siglo cu tur materia 
prima importa desde tur skina 
cu por y ta traha su mercanci- 
anan y ta exporta esakinan. Ora 
e actitud di progreso ta sinoni- 
mo cu Calidad, anto tur cre¬ 
atividad ta sali ariba pa ser re- 
aliza. Den construccion tin 
tanto e hende cu su creatividad 
y tambe e abastecimento di 
material pa yega na creatividad. 
Un albanil (metsla) di calidad 
sa su trabao y ta conoce mate¬ 
rial y con pa realiza su proyecto. 
Un albanil ta un persona impor- 
tante pa e fundeshi. Natural¬ 
mente su trabao nunca lo tin 
bon resultado sin e apoyo di un 
bon arquitecto y un ingeniero 
su tras. Lesa plan y comprende 
cifras ta parti esencial. Imagina 
cu nos sistema di traha mapa, 
sea Hulandes of Ingles, anto bo 
ta haya un trahador cu apenas 
sa con pa papia papiamento, ta 
con e por interpreta plannan y 
cifranan. Calidad ta exigi pa 


hendenan den cualkier indus¬ 
tria of produccion mester sa nan 
trabao den un forma di ex- 
celencia y sa di comunica. Co¬ 
munica ta imperativo pa calidad 
ta bon. Mientras tur hende ta 
concentra riba industria turis- 
tico, poco atencion ta ser duna 
na e industria chikito manera 
construccion. Construccion ta 
sirbi pa tapa hopi aspecto. Tin 
un desbalanse den calidad. 
Construccion ta yena Aruba cu 
hendenan cu no ta alcanza e 
preparacion necesario y ta baha 
calidad di trahador dor di paga 
menos. Construccion a trece e 
fenomeno di “koppelbazen”, 
dus personanan cu ta funda 
compania nan y ta recluta hen¬ 
denan menos capacita y ta of- 
rece esakinan na empresa. Ai¬ 
gun di esaki nan ta provee tra- 
hadornan pa yena e “supuesto 
escases” den construccion. E 
escases cu ta ser papia di dje den 
construccion ta hopi vago. Pa¬ 
sobra compania, pa no tin e 
dolor di cabez pa deal cu em- 
pleadonan y costo di “over- 
head”, ta usa sub-contractors cu 
na nan turno ta busca e “kop¬ 
pelbazen” nan pa haya tra- 
hadornan cu ta costa menos y 
cu ta libra nan di tin den nan 
payroll tanto hendenan cu nan 
sociale voorzieningen of crioya- 
mente bisa nan beneficionan 
social. Tipo di practica nan aki 
ta hasi cu calidad ta cay na ca- 
minda. Si cana riba terreno di 
trabao y puntra tur esnan cu 
traha den construccion y cu 
realmente a sina cierto ofishi pa 
traha den construccion, bo ta 
sinti e frustracion. Tin ta bisa cu 
hefenan grandi ta busca hopi 
forma pa gara nan den faya y 
asina nan por deshaci di nan y 


cu nan por emplea otronan cu 
ta traha bao responsabilidad di 
e asina yama koppelbaas. E 
forma di traha aki a trece tambe 
problema nan social hopi gran¬ 
di, manera e forma di biba. 
Frustracion cerca hopi di e tra- 
hadornan stranhero ta encera 
cu placa ta tiki. Nan ta depende 
di cu nan documento pa traha 
ta ser regia den forma lento. 
Nan ta ser exploita pa e sed 
hambriente di koppelbazen cu 
ta bira rico riba e trabao duro 
cu nan ta haci. Ta un secreto 
publico cu den construccion tin 
hopi problema tambe cu e parti 
emocional cu ta conduci na tu- 
mamento excesivo di alcohol. 
Alcohol ta drenta via di boter 
nan di juice. Ora cu dia di cobra 
yega of weekend, cerbez ta 
skeiro den barnan di chines 
rond di Aruba. Si e dia di pago 
ta por ehempel riba diahuebs, e 
diabierna e trahador cu tin 
problema di alcohol no ta pre¬ 
senta mes na trabao. Si nos por 
conclui e edicion di Calidad vs 
Realidad di awe, por mira cu pa 
sacrifica calidad den construc¬ 
cion, a crea un monster cu su 
tenglanan ta penetra hasta den 
e bienestar social y mental di e 
comunidad. AWEMainta su Vi¬ 
sion di Calidad vs Realidad lo 
sigui cu mas di e topico aki otro 
siman. Corda cu bo opinion riba 
nos pagina ta bon bini. Te otro 
siman. 


AAMainta 

Nos e-mail: 

noticia@awemainta.com 

Tel: 583-1400 
Fax: 583-1444 

Ritz Carlton y Sol Melia lo ta ‘beneficio’ pa Aruba? 

Of esaki ta un ilusion di e gobierno na mando....? 



VARIOS biaha den ultimo lu- 
nanan nos a mustra cu Aruba 
NO TIN MESTER mas camber di 
hotel. Aruba tin suficiente hotel 
di CALIDAD HALTO cu NO ta 
menos cu un Ritz Carlton of un 
Sol Melia, of cualkier otro hotel 
cu lo por wordo construi na 
Seroe Colorado. E ultimo [nan] 
aki tampoco ta necesario. 
Como ehempel nos por bay 
un rato riba e webpage di Sol 
Melia, caminda nos por haya e 
siguiente ofertanan: 

Hoteles Sol Melia en oferta 


Venezuela - Gran Melia Cara- 
cas desde US$215 

Madrid - Melia Castilla desde 
100 € 

Panama - Melia Panama Canal 
desde US$145 

R. Dominicana - Melia Santo 
Domingo desde US$70 

Costa Rica - Paradisus Playa Con- 
chal desde US$398 
Argentina - Melia Buenos Ai¬ 
res desde US$149 

Na Ritz Carlton-Cancun, un di 
e competidornan mas grandi 
di Aruba, un camber dobel ta 


costa 369 dolar pa anochi den 
luna di april. 

E prijsnan aki ta mescos, of me¬ 
nos, cu nos hotelnan na Aruba 
ta haya caba, asina ta e mito cu 
un Ritz Carlton of Sol Melia ta 
bai “hisa” calidad di nos tur- 
ismo, ta keda un mito. 

Ademas, e calidad di un turista 
no por wordo midi basa riba 
e cantidad di placa cu e tin, 
pero pa su educacion, norma 
y valornan. Un capo di droga 
tambe tin hopi placa, pero esey 
no kier men cu e lo ta un turista 
di calidad. 


Un otro aspecto ta cu si nos 
tuma e cantidad di camber cu lo 
mester bin acerca na Aruba en¬ 
tre Ritz, Melia y e proyectonan 
na Seroe Colorado, nos ta yega 
fåcilmente na un total di mas 
cu 1,000 (mil) camber, cu sigur 
Aruba NO tin mester. Pakico? 
Mil camber cu un ocupacion 
average di 80%, basa riba ocu¬ 
pacion dobel, kier men 582,400 
bishitante extra pa ana, esaki ta 
1,600 pa dia extra. Aruba NO 
tin e infrastructura necesario 
pa wanta e impacto aki, cu lo ta 
mas halto den e temporadanan 
cu nos hotelnan ta core cu 100% 
di ocupacion. 

Mil camber kier meen 3,500 
trahador adicional - di unda 
esakinan ta bin? Nos ta trah- 
ando hotel pa duna stranhero 
trabao? 

Tur e trahadornan aki mester 
un caminda di biba, nan mester 
come, nan mester transporte, 
esunnan cu tin yiu, mester 
manda esakinan scol. Esaki kier 
men mas auto (por lo menos 
1,000) riba nos careteranan cu 
ya ta satura, mas facilidad di 
ensenanza, cu tambe ta satura 
caba. 

Den su comentario riba e 
proyecto di Ritz Carlton, Prome 
Ministro Oduber a laga sa: “Nos 
mester remarca cu creciendo 
un hotel 5 strea di luho Aruba, 
lo no nifica cu automaticamen- 
tenos nos isla lo bira un 5 Star 
Destination”. 

E’la sigui observa cu: “hotel¬ 
nan mester sigui inverti den 
mehoracion di nan producto. 
Den cuadro di su esfuerzo pa 
haci Aruba un 5 Star Destina¬ 
tion, mester mira e plannan di 
Gobierno pa muda waf di carga 
pa Barcadera, y e revitalizacion 
di Caya Grandi (Down Town 
Development). 

Tur esaki ta masha bunita, pero 
mudando waf pa Barcadera y e 
proyecto di Down Town Devel¬ 
opment - cu mester bai competi 
cu e centro nobo di Oranjestad 
cu Sol Melia ta bay construi, 
segun e informacion riba nan 
webpage - NO ta haci di Aruba 


un 5 Star Destination. 

Nos no a tende Prome Ministro 
papia nada di: 

Resolve a asunto di adicionan 
ambulante riba caya y tur ca¬ 
minda na Aruba. Nan a bira un 
plaga cu ta terorisa nos y nos 
turistanan y sigur no por ta parti 
den un destinacion 5 streya. 
Cada biaha cu nan horta den un 
auto di turista (V-Wagen) nan 
ta comete un atentado contra 
Aruba su economia - cada 
biaha cu nan acerca un turista 
agresivamente pa haya tiki een, 
nan ta atenta contra economia 
di Aruba - cada biaha cu un 
turista topa un di nan drumi 
riba tereno publico, eski ta un 
mal propaganda pa Aruba, y 
asina nos por sigui; 
haci algo cu e presencia di tanto 
arma ilegal na Aruba; 
haci algo cu e nivel di criminali- 
dad alarmante na Aruba; 
haci algo cu e abuso di aleohol, 
te hasta bao adolecentenan, na 
Aruba; 

haci algo cu e presencia y benta 
di droga cu ta sosode den tur 
skina di nos isla; 
haci algo cu tur e sushedad cu 
tin plama tur rond di Aruba; 
haci algo cu tur e careteranan 
cu mester worde manteni y 
drecha (aunke ultimamente nos 
por mira cu tin “partimento” di 
asfalt atrobe). Eleccion ta den 
porta; 

Esakinan ta djies un par di 
asunto cu mester di atencion, 
y wordo resolvi prome cu nos 
por papia di Aruba como un 
destinacion di 5 streya. 

E hotelnan existente semper 
a percura pa sigui inverti den 
nan producto fisico y mantene 
esakinan na un nivel aceptable 
pa bishitantenan. 

Nota: Producto por ta tres cos: 
Mercancfa - Servicio - Informa¬ 
cion. Ta den cual di esakinan 
Prome Ministro kier men cu 
hotelnan mester sigui inverti?. 
Esun cu no a eumpli cu su ob- 
ligacion ta gobierno, cu a laga 
hopi asunto bai fo’i man sin cu a 
haci nada pa remedia esakinan, 
semper bao di e pretexto cu “no 
tin placa....” 



SUPERMIX 

Week- end Special 
Aruba...Sigura bo bashå! 


Bin probecha di nos Oferta 
special di SUPERMIX. 

Lugar pa cita ta limita. 


Mu iU UI> lW Mi -dffleAUAlfl Al SJibiiU 

nllnc*, p Afjhml ha 


PFOåMKbM ru flw un mom+nto dt cumjir* 
ATCC Strrtffcfltøifjr. 



Dakota- Sabana Blanco £2 

lu: 5H-5971 


Shabamre 


Theater&traal 
føjt: H2-Sli2 


O 582 4684 

Tatayyiudi 13 aha 



DIADOMINGO anochi, Central di Polis ta haya informacion cu e 
boto di polis, PB-2 ta envolvi den un accidente riba laman, y a pidi 
presencia di ambulance tambe. PB-2 a haya su mes envolvi den 
un accidente, unda nan a dal den un rubber-boat di mas o menos 
3 meter, cu 2 persona den dje, esta tata y yiu di 13 aha. Nan tur 
dos tin kap na cabez. Nan a ser transporta pa hospital. Como polis 
ta envolvi den e accidente aki, Alto Comisario, Fiscal y otro alto 
funcionarionan di Polis Maritimo a ser poni na altura y a institui 
un investigacion di inmediato. Con e accidente aki a sosode den 
lagoen, no ta conoci. Esey no a ser informa pa polis. 

Despues di maltrato, 
muher ta hinca homber cu 
cuchiu den lomba 



ASISTENCIA di polis a wordo pidi diadomingo 9.10 di anochi, 
na un cas na Keito, pa un caso di hincamento. Eynan polis ta papia 
cu e mucha muher D.E. di 19 aha, ta denuncia un caso di maltrato, 
cu a termina den un hincamento. E ta bisa cu su ex amigo, R.T., 
kende ta tata di su yiu, a maltrate. E ta bisa cu el a hinca su ex 
amigo cu un cuchiu den su lomba na su schouder parti ‘riba. Polis 
a constata cu e homber tabatin un hinca di mas o menos 4 cm. 
Polis a detene e muher D.E. y a confista e cuchiu. R T. tabata n’e 
sitio y a transporte pa poli pa tratamento. 


herida pa boto di polis, PB-2 



Auto a bolter dilanti Adventure Golf 

Bromer y Auto envolvi den 
Accidente banda di Bowling 



Tanta ta haci denuncia di 
maltrato di su subrino cu 
a keda seriamente herida 


DIADOMINGO 12’or di merdia, un senora ta yama warda di 
polis y ta pone autoridad na haltura cu su sobrino C.S.A di 40 
ana, diasabra mainta a wordo maltrata na San Nicolas. Segun e 
tanta ta bisa cu e sobrino a wordo gravemente maltrata cu hopi 
golpi na su cabez y cara. Segun informacion cu e tanta a duna, su 
cashi di wowo tabata kibra. Segun e tanta a bisa polis cu e dokter 
a bisa cu e mucha homber su bida ta na peliger, dor di e golpinan. 
Recherche a bay hospital pa mira e situacion di e victima. Eynan 
polis a haya informacion cu situacion di e victima ta critico, y ta 
pidi cualkier persona cu sa algo por yama warda di Polis. 


Auto ta pasa riba pia di Polis 



Accidente frontal na Catiri 


sbarro 



ANUNCIO IMPORTANTE 

Sbarro na Renaissance Marketplace 
kier a gradici tur nan clientenan pa 
nan sosten den e temporada cu 
Sbarro tawata situa den 
Renaissance Marketplace. Desde 
dialuna 23 di Februari, 2009 Sbarro 
Renaissance Marketplace lo sera 
oficialmente. 

Tambe nos kier a invita tur nos 
clientenan i henter pueblo di Aruba 
pa pasa na Sbarro La Hacienda 
(dilanti Playa Linda) y tambe na La 
Cabana Beach & Racquet Club 
(banda di pool) pa disfruta di nos 
dushi pizzas i pasta nan. 

Gerencia Sbarro 

un Dia d 


Awenochi 9'or 


n 



NOS IDIOMA MATERNO CU DR. HENRY HABIBE. 

Emall : und[adenUda#setametJw CdL: 592 2302 



cu Pacntjc Qitra 

wings pa 5'of åita/df. 


1 


Hopi pelea a surgi durante e final di e parada 



PAPITO Comenencia, vocero 
di polis kier duna na prensa 
un resumen di e incidentenan 
durante e weekend di Carnaval 
grandi. 

Tabatin un total di 46 detencion 
durante e dos paradanan. 

11 Tabata na San Nicolas. Di 
esakinan 6 a paga un multa 
(total Afis 1300,-). Un di e 
detencionnan tabata relaciona 
cu maltrato cu arma y 4 deteni 
pa buracheria y por a bay cas 
despues di a sosega nan body. 


35 Tabata na Oranjestad. Di 
esakinan 15 a paga un multa 
(total Afis 4250,-). 10 Detenido 
a haya un yamada pa aparece 
dilanti Huez ya cu nan no por 
a paga. 1 Detenido a ser encar- 
cela pa intento di asesinato. 1 
Detenido a ser encarcela pa core 
auto bao influencia. 8 Detenido 
a ser sera pa buracheria. 

Otro delitonan cometi ta: 
Bringamento; stroba parada; 
no sigui ordo di polis y burach¬ 
eria publico. 

Pakete Prepaid pa 
BlackBerry* Smartpnones. 


Libertad 
Flexibilidad 
Economico 
Acceso facil 


BlackBerry 8 Pearl" Flip 8220 smartphone. 
• Antes: 

Afl. 839,- 


Afl. 629,- 


Awor: 


Pakete Prepaid 
Prijs di introduccion 
Prijs normal 


7 dia 


14 dia 

Afl. 10, 
Afl. 30, 


30 dia 

Afl. 20, 
Afl. 50, 


Afl. 6,- 


Afl. 17,50 


BlackBerry. 


Awor Digicel tin pakete prepaid pa BlackBerry* smartphones. 

Cumpra bo BlackBerry® Prepaid awe y marca *136#pa aplica. 

Digicel BlackBerry® prepaid ta facil, economico, flexibel y ta duna bo libertad. 


Internet 


□ 

M MS 


CZTfQ 

Wifi 


Email 


Media Player 


Bluetooth Organizer 


Video Recording 


facebook 


SMS 


Messenger 


BlackBerry®, RIM®, Research In Motion®, SureType®, SurePress™ and related trademarks, names and logos are the property 
of Research In Motion Limited and are registered and/or used in the U.S. and countries around the world. Used under license 
from Research In Motion Limited. 

Por usa BlackBerry® Prepaid cu nos ultimo modelonan di BlackBerry®. 

Oferta valido te cu 2 di maart2009 of tanten cu tin den stock. Video Recording ta posibel solamente riba aigun modelo di BlackBerry® 
Tin costo adicional pa servicionan di Digicel Live. Tin condicionnan aplicabel. 

Pa mas informacion yama 522-2222 of 145 gratis for di bo celular. 


www.digicelaruba.com 


Digicel 

E Red Mas Grandi y Mihor. 

Dono di auto horta ta topa 
su auto den cura aheno 


Choller ta pasa 
man riba yabi di 
Ambulans di EMS 


Auto a bolter dilanti Adventure Golf 


Candela na Seroe Patrishi 

E auto mas economico ta na Aruba 

un bia ha mas! 





Afl. 


luna 

458 


Pasobra abo ta unico, tin un auto cu lo pas cu bo. E Hyundai ilO. 

Style europeo, atractivo y moderno for di ki parti cu bo mire. Un auto 
compact y confiabel, cu e consumo di gasolin mas economico riba 
Aruba. Inteligente, manera bo. 

Paden tin un espacio amplio, cu e comodidad manera bo kier. Pasa na 
nos showroom, y bo lo por ripara dicon na e Hyundai il 0 tur parti ta 
su mihor parti. Un auto unico, manera bo merecel! 

Trece e ad di corant aki, y bo lo haya un customized Window 
Sticker "ami ta ..." cu e palabra di bo choice! 


• 1.2 liter 4 cyl. gasolin 

• 5 door hatchback 

• Air Conditioning 


• CD Sound System 

• Remote Fuel Door 

• Fog Lamps 


• Power Steering 

• Fold Down Seats 


Prijs pa luna basa riba downpayment di 1 5% y financiamento di 5 ana na banco pa il 0 GL Manual. Tambe den Automatic. 


<@> HYunDni 


Sabana Blanco 

Tel: 522 6200 • Sales: 522 6260 
www.garagecentraal.com 


Garage 


Centraal 

Aruba N.V. 

Internacional 



SECRETARIA di Estado Mericano Hillary Clinton 
dia 3 y 4 di maart lo haci su prome bishita oficial na 
Cisjordania y Israel, un alto responsabel palestino a 
laga sa. 

Clinton lo ta na Israel y lo bay Cisjordania despues di 
e conferencia internacional di donantenan pa Gaza, 
programa pa tuma lugar na Egypto dia 2 di maart, na 
cual e Secretaria tin planea pa asisti, segun e hefe di 
negociadornan palestino, Saeb Erakat. 

E bishita di Clinton na e region lo ta precedi pa esun 
di George Mitchell, enviado special pa Medio Oriente 



di presidente Mericano Barack Obama. 

Mitchell lo reuni cu presidente Palestino Mahmud Abas 
dia 27 di februari na Ramala, Erakat a bisa. 

E bishita di Clinton ta tuma lugar despues di e triunfo 
di ‘derecha’ Israeli dirigi pa Benjamin Netanyahu den e 
eleccionnan di dia 10 di februari ultimo. E hefe di Likud 
ta den negociacionnan pa formacion di su gobierno. 
Y ademas, e ta tuma lugar despues di e ofensiva militar 
Israeli den franha di Gaza, entre dia 27 di december y 
18 di januari, cu a causa morto di 1.330 palestino. 


“Nos conversacionnan cu Mitchell y Clinton lo ta con- 
centra riba e programa di e proximo gobierno Israeli y 
te na ki punto esaki lo respeta e acuerdonan logra, basa 
riba dos Estado y riba fin di e colonizacion” Hudiu den 
teritorionan Palestino, Erakat a declara. 

“Presidente Abas lo informa e Gobierno Mericano cu si 
e Gobierno Israeli no tuma e puntonan aki na cuenta, 
e lo no wordo considera como un participante” den e 
proceso di paz”, e’la anadi. 


Condoleezza Rice 
ta firma contract pa 
scirbi tres buki 


EX Secretaria di Estado, Condo¬ 
leezza Rice, a firma un contract 
pa scirbi tres buki cu e editorial 
Crown Publishers cuminsando 
cu su memorianan riba su anan- 
an den e gobierno di presidente 
George W. Bush. 

“Rice lo mezcla un relato sen¬ 
sibel y un analisis profundo pa 
conta e storia di su ananan den 
Cas Blanco como e diplomatico 
mas importante di Merca y su 
papel den proteccion di seguri- 
dad di e pais y den creacion di 
un politica exterior durante e 
extraordinario periodo di 2001 


pa 2009”, segun un comunicado 
presenta diadomingo ultimo pa 
Crown, un division di Random 
House Inc. Crown tambe a pub- 
lica “The Audacity of Hope” un 
buki di - e tempo ey senador - 
Barack Obama. 

E ta pa por lo menos 2,5 miyon 
dolar, segun dos represen- 
tante di e editorial cu conoce 
e proceso di e negociacion. E 
representantenan a pidi pa no 
wordo identifica pa motibo di 
e confidencia di e negociacion¬ 
nan. E prome buki di Rice ta 
planea pa sali na 2011. 


Rice, di 54 ana, tambe lo scirbi 
memorianan di su famia, pro¬ 
grama pa sali na 2012 y un 
edicion pa hubentud di su buki 
familiar cu lo wordo presenta 
na mes momento. 

Te ainda no a defini e titulo di 
su obranan. 

Rice tabata consehera di po¬ 
litica exterior durante e gobi¬ 
erno di Bush tata y despues 
consehera di seguridad nacio- 
nal y Secretaria di Estado den 
gobierno di presidente George 
W. Bush. Aunke hopi biaha e’la 



wordo critica pa su lealtad ex- 
cesivo na e presidente y aigun 
di su manehonan, incluyendo e 
guera na Irak, ainda e editornan 
ta consider’e como mas agrada- 
bel y menos ideologiza cu Bush, 
vicepresidente Dick Cheney y 
otro funcionarionan. 

Su historia personal tambe ta 
wordo considera atractivo. E’la 
crece den un comunidad pober 
di Birmingham, Alabama y a 
bira director di Universidad di 


Stanford y despues e prome 
muher di color pa ocupa e 
puesto di Secretaria di Estado. 
Segun Crown, su memorianan 
familiar lo relata “su educacion 
den contexto di e esfuerzonan 
extraordinario di su mayornan 
y otro personanan den e co¬ 
munidad pa educa mucha den 
un ambiente di desaparicion 
di e leynan di segregacion y e 
surgimento di e iniciativanan 
pa derechonan civil”. 



























AWEMainta I Diamars 24 di Februari 2009 


International 113 


Ex vicepresidente di Chåvez ta kere cu 

revolucion por cay na awa 




J osé Vicente Range 

E ex vicepresidente Venezo- 
lano, José Vicente Rangel, a 
adverti ayera cu e “revolucion 
Bolivariano” di e hefe di Estado, 
Hugo Chåvez, “lo por cay na 
awa” pa motibo di e “conflic- 
tonan diario destructivo” cu ta 
reina den e pais. 

Cu un panorama asina, Rangel 
a bisa, mester stop cu politica 
‘barata’, specialmente despues 
cu e ‘division’ iunterno di e pais 
a keda comproba pa e referen¬ 


dum riba e cambio constitucio- 
nal pa reeleccion ilimitada. 

E cambio, promovi pa Chåvez, 
a wordo aproba dia 15 di febru¬ 
ari utlimo den un referendum, 
pa 54,86 por ciento di voto na 
favor, contra 45,13 por ciento di 
voto contra, y a habri e caminda 
pa e mandatario, na poder 
desde februari 1999, opta pa 
reeleccion na 2012. 

Na opinion di e tambe ex canci- 
yer y ex ministro di Defensa, “e 


division entre e venezolanonan 
tin e tendencia di bira mas 
scerpi, aunke e hecho aki ainda 
no a yega na violencia”. 

Pa evita cu e nacion bay pa e ca¬ 
minda di violencia, “e factornan 
politico” nacional “ta obliga pa 
busca formulanan cu ta alivia 
e tensionnan”, segun e aliado 
di e presidente Venezolano y 
promotor di e asina yama “so- 
cialismo di siglo XXI”. 

Den e contexto aki, y despues 
di aprobacion popular di e cam¬ 
bio, “arogancia di e vencedor ta 
un eror, mescos cu arogancia 
di e perdedor. Y lo mi bay mas 
leu den e clasificacion: e ta un 
estupidez”, Rangel a agrega den 
su programa dominical di tele¬ 
vision “José Vicente Hoy”. 

E ex vicepresidente a expresa 
e opionionnan aki memey di 
un otro bululu entre Gobierno 
y oposicion riba un eventual 
inicio di un dialogo nacional 
pa enfrenta e problemanan di 
Venezuela conhuntamente. 
Diabierna ultimo Chåvez a re- 
chaza cualkier tipo di pacto cu 
e oposicion “contra patria”, cu 
awor tambe e ta califica como 
“oligarkia derota” despues di su 
Victoria den e referendum. 


Dos dia prome, diaranson, 
Chåvez a expresa su disposi- 
cion pa ricibi oposicion den su 
Palacio despues cu e ultimonan 
aki demostra “cu hecho, y no 
cu palabra”, cu nan ta respeta 
Constitucion y reconoce como 
hefe di Estado. 

E principal voceronan di oposi¬ 
cion a contesta diabierna cu nan 
ta keda disponibel pa dialoga cu 
Gobierno, pero nan a resalta cu 
“reconocimento ta mutuo”. 

“E reconocimento ta mutuo: 
presidente, ami ta reconocebo 


como Hefe di Estado, pero re- 
conocemi abo tambe como 
Gobernador y reconoce mi au- 
toridad”, tabata declaracion di e 
gobernador di estado Miranda, 
Henrique Capriles, dirigente 
di e partido opositor Primero 
Justicia (PJ). 

Segun Rangel, tanto gobierno 
como oposicion “ta obliga di 
busca formulanan” di acer- 
camento “sin renuncia di nan 
punto di bistå y posicion”, pa 
asina logra un conexion entre 
“sector publico y priva”. 


Den dos dia lo cuminsa distribui e placa 

di e plan di estimulo 

BARACK Obama a bisa ayera cu e placa di e $787 biyon aproba 
como parti di e plan di estimulo economico, lo cuminsa wordo 
distribui den dos dia pa yuda e estadonan paga pa e programa di 
salud, Medicaid. 

‘Awe mi ta anuncia cu nos gobierno lo cuminsa distribui mas cu 15 
biyon dolar na asistencia federal bao e ‘acta di recuperacion’ pa yuda 
cubri gasto di e programanan di Medicaid’, Obama a bisa den un 
reunion cu varios gobernador di e nacion. Obama a nombra Vice 
Presidente Joe Biden, pa e supervisa e implementacion di e Plan di 
Estimulo, pa sigura cu e placa ta wordo manda na tempo y gasta 
inteligentemente. 

Tambe e’la nombra Earl Devaney, como inspector general, pa esaki 
sirbi como fiscal cu ta sigura pa e fondonan no wordo desperdicia. 



Barack Obama yj oe Biden durante reunion cu gobernadornan 

FBI y polis ta rescata muchanan prostituta 

den henter pais 



FBI a rescata mas di 45 pre- 
sunto adolescente prostituta, 
aigun di 13 ana, den un razia 
nacional pa retira menornan 
di edad di e red di sexo ilegal y 
castiga nan pimpinan. 

Den e tres anochinan di e asina 
yama Operacion di Costa pa 
Costa, agentenan federal tra- 
hando cu agencianan hudicial 


local tambe a aresta mas di 50 
presunto pimpi, segun cifranan 
preliminar di FBI. 
Historicamente, autoridadnan 
federal rara vez ta interveni den 
accion di forza contra prosti- 
tucion, pero FBI ta involucran- 
do nan mes mas den nan intento 
pa rescata muchanan di wordo 
atrapa pa comercio sexual. 


“E meta ta pa recupera e much¬ 
anan. Nos ta conisdera nan 
como mucha vfctima di prosti¬ 
tution”, e subdirector asistente 
di FBI Daniel Roberts, a bisa. 
“Desafortunadamente, gran 
mayoria di e muchanan aki 
ta loke nan ta califica como 
‘muchanan desampara’, sin 
apoyo familiar, sin amigo. Nan 
ta muchanan cu ningun hende 
kier, nan ta solitario. Hopi di 
nan a hui fo’i cas”, Roberts a 
indica. 

Mayoria di e muchanan ta wor¬ 
do poni bai cuido di agencianan 
local di proteccion infantil. 
Agentenan den ciudadnan 
desde Miami pa Chicago pa 
Anchorage, Alaska, a participa 
den e operacion. 

E esfuerzo federal tambe ta 
disena pa castiga e pimpinan 
cu sentencianan mas duro di 


loke nan lo a haya den un corte 
estatal. 

Fiscalnan federal ta busca ma¬ 
nera pa formula acusacionnan 
pa crimen organiza of conspira- 
cion cu por duna decadanan di 
prison como resultado. 

«Algun di e rednan aki di pimpi 
y nan organizacionnan ta hopi 
sofisticada, nan ta opera inte- 


restatal», Roberts a bisa, yesaki 
ta rekeri grabacion y operati- 
vonan secreto pa por presenta 
cargo. 

E operacion realiza den fin 
di siman tabata e di tres di su 
tipo, y ta parti di un programa 
federal mas amplio implementa 
na 2003 pa combati explotacion 
sexual di menornan di edad. 



Ex agente di Servicio 
Secreto lo vigila plan di 
estimulo economico 


WASHINGTON - Presidente 
Barack Obama a nombra un ex 
agente di Servicio Secreto, cu 
a yuda expone e corupcion di 
e mediadornan den Departa- 
mento di Asuntonan Interno, 
pa vigila cumplimento di e 
plan di estimulo economico di 
787.000 miyon dolar. 

Obama a nombra Earl De- 
vaney como presidente di 
e Hunta di Transparencia y 
Responsabilidad di e Ley di 
Recuperacion, un funcionario 
a laga sa, cu a papia den condi- 
cion di anonimidad. 

E vicepresidente Joe Biden 


tambe tin un papel den e coor- 
dinacion di vigilancia riba gas- 
tonan di e plan di estimulo. 
Devaney, e inspector general 
of auditor, di Departamen- 
to di Asuntonan Interno, a 
yuda descubri e asuntonan 
di e mediador (lobbyist) Jack 
Abramoff den e departamen- 
to. 

E di dos funcionario di e de- 
partamento, Steven Griles, a 
declara su mes culpabel di e 
acusacionan contra dje di a 
gana den un testimonio den 
congreso, parcialmente pa e 
investigacion di Devaney. 


Obama a compromete su mes 
cu e Hunta di Transparencia 
y Responsabilidad di e Ley di 
Recuperacion lo ta un gran 
cuerpo di vigilancia riba e gas- 
tonan gubernamental di miles 
di miyon di dolar pa rebiba e 
economia debilita di Merca. 
Ya cu tin decena di dependen- 
cia y departamento involu- 
cra, Obama tabata kier pa un 
grupo special vigila indepen- 
dientemente unda e fondonan 
ta bay. E mandatario tambe a 
haci cu Biden ta reuni regu- 
larmente cu integrantenan 
di e gabinete, gobernador 



y alcaldenan, pa sigura cu 
nan accionnan ta rapido y 
efectivo. 

Ta ser spera cu nan rapportnan 
na Obama lo wordo publica 
riba e pagina web di gobierno 
cu ta destina na e iniciativa, 
Recovery.gov. 

E presidente a anuncia e nom- 
bramento di Devaney den un 
reunion ayera cu e goberna- 
dornan cu a apoya e pakete di 
estimulo economico pasobra 
nan lo ricibi miyones di dolar 
pa scol, carretera y tecnologfa 


den nan estado. 

Ademas di e investigacion di 
Abramoff, Devaney a con- 
duci otro averiguacion riba 
e trahadornan di Servicio 
di Maneho di Mineral, cu ta 
petenece na Departamento di 
Asuntonan Interno. 

Su averiguacion a haya “un 
cultura di abuso di droga y 
impureza “ den e oficinanan 
di e servicio na Denver y Wash¬ 
ington. Devaney a traha cu 
Servicio Secreto te na 1991. 

Iran den fase 
preliminar pa 
inaugura planta 
nuclear 



TEHERAN - Iran tin planea 
pa cuminsa e siman aki cu e 
fase preliminar di su planta 
nuclear di Bushehr, durante 
un ceremonia na cual lo asisti 
un alto funcionario Ruso, 
den un paso importante den 
direccion di inauguracion di 


e proyecto. Asina funcionario 
y medionan local a laga sa 
diadomingo ultimo. 

Prensa oficial tambe a bisa dia¬ 
domingo cu Iran tin planea pa 
realiza pruebanan na e planta 
di Bushehr e siman aki. 
Occidente, cu ta sospecha cu 



Teheran ta trata di produci su 
propio bom nuclear, ta critico 
pa cu e participacion di Rusia 
den construccion di e prome 
planta nuclear di Iran. Moscu 
ta bisa cu e planta tin unica- 
mente metanan civil, y cu e 
no por wordo usa pa ningun 
programa di arma. 

E hefe di e compama nuclear 
estatal Ruso, Sergei Kiriyenko, 
a bisa e luna aki cu Rusia tin in- 
tencion di cuminsa e funciona- 
mento di un reactor nuclear na 
Bushehr pa fin di ana. E planta 
ta ubica den e parti zuidwest 
di Iran, nan costa di Golfo. 


Medionan Irani a indica cu 
Kiriyenko y e lider di e Orga- 
nizacion di Energfa Atomico di 
Iran, Gholamreza Aghazadeh, 
lo asisti na e ceremonia. 
Mohammad Saeedi, subhefe 
di e organizacion, a describi 
esaki como un “fase prelimi¬ 
nar” pa inaugura e planta y a 
bisa cu despues lo tin e acto 
di anauguracion, aunke e no 
a precisa ningun fecha. 

“E fase preliminar ta un paso 
importante prome cu inaugu¬ 
racion di e planta nuclear”, 
segun Mohsen Delaviz, vocero 
di Organizacion di Energia 


Atomico di Iran, manera e’la 
wordo cita na radio. 

E inauguracion di e planta 
di Bushehr a wordo aplaza 
varios biaha, a pesar cu Rusia, 
ana pasa, a completa entrega 
di combustibel nuclear pa e 
stacion bao un contrato cal- 
cula na un valor total di como 
1.000 miyon dolar. 

IRNA, e agencia oficial di 
noticia di Iran, a laga sa cu e 
planta “ta den su etapa final 
di construccion” y cu Rusia 
a aumenta e cantidad di em- 
pleado pa “lanta e velocidad 
di trabao”. 



E banco Suizo UBS, demanda 
pa fisco di Merca cu a reclama 
informacion di 52.000 dono 
di cuentanan secreto, a acusa 
autoridadnan Mericano di ta 
ignora soberania Suizo, loke ta 
expone nan empleadonan na 
castigo di prison na e pais ey. 
Den un contesta na e demanda 


presenta diahuebs pa fisco 
Mericano den un corte federal 
na Miami, e abogadonan di UBS 
ta splica cu loke a wordo exigi 
pa autoridadnan Mericano lo 
obliga empleadonan di UBS na 
Suiza pa “viola e derecho penal 
Suizo na Suiza”. 

Tal violacion lo expone nan 


UBS ta acusa fisco 
Mericano di ignora 
soberania Suizo 


empleadonan na “castigo di 
prison sustancioso, acompana 
cu multa y otro castigo”, e 
abogadonan a laga sa den un 
documento hudicial. 

“Fisco Mericano simplemente ta 
ignora existencia di derecho y 
soberania Suizo”, e huristanan 
ta bisa. 

UBS ta den centro di un polémi- 
ca desde varios dia entre auto¬ 
ridadnan Suizo y Mericano riba 
e cuestion di secreto bancario, 


fundeshi di e potencia finan¬ 
ciero Suizo. 

Den virtud di un acuerdo am¬ 
istoso, UBS a acepta pa paga 
780 miyon dolar pa disolve un 
caso di evasion fiscal y na mes 
momento a entrega na autori¬ 
dadnan Mericano, identidad di 
entre 250 y 300 cliente Merica¬ 
no sospechoso di evasion fiscal, 
causando un debate grandi den 
e pais Europeo. 


Diahuebs ultimo, ministerio 
Mericano di Husticia a anuncia 
e presentacion di un demanda 
pa exigi UBS entrega informa¬ 
cion relaciona cu 52.000 cuenta 
secreto identifica pa fisco Meri¬ 
cano como perteneciente na 
ciudadanonan di e pais ey y cu 
lo ta suma como 15.000 miyon 
dolar. 

E demanda aki a wordo consid- 
era pa hopi hende y politiconan 
Suizo como “inaceptabel”. 

Un Carnaval, hopi bunita, colorido y masha largo 

Playa Linda a demostra 
su espirito carnavalesco 



YOBIDANAN recien no por a 
pone plat e espirito carnavalesco 
na Playa Linda Beach Resort cu 
recientemente a tene su propio 
celebracion bailabel, den cual 
a presenta un mensahe di reci- 
clahe. Propietarioy invitadonan 
a uni hunto cu empleadonan di 
resort, cu t-shirt y restantenan 
di disfraz bieu recicla cu bida 
nobo atrobe, na momento cu 
nan a jump tur rond riba ritmo 
musical di carnaval presenta pa 
DJ Giovanni Trim. 

Cada aha Playa Linda ta con- 
verti e resort den un carnaval, 
pa un dia di musica y actitud 
carnavalesco pa crea asina 
momentonan inolvidabel. Pa- 
sobra Playa Linda ta un resort 
certifica internacionalmente 
como Green Globe, y ta ademas 
orguyoso di su iniciativanan 
ambiental, Playa Linda pa gran 
parti ta combina su mensahe 
ambiental den su celebracion 
di carnaval. E aha aki, esaki 
tabata e caso atrobe, unda a 
duna reconocemento special 
na e t-shirt mas creativo, cu 
a bay pa Justine Cremony di 
Front Office y Brigitte Hensen 
di e departamento di Actividad. 
Sandra Loepstok, di House- 
keeping, tambe a ser duna un 
reconocimento special, tanto 
pa su creatividad den disfraz, 
como tambe pa haci un bolo di 
cumpleano pa e resort - traha 
completamente di corant bieu - 
pa asina yuda conmemora Playa 
Linda su 25 aniversario. 

E ambiente contagioso di car¬ 
naval tabata tin tur empleado 
den su gara como tambe e 
propietario y invitadonan di e 
resort yangando riba e ritmo di 
musica di carnaval y yudando 
celebra e temporada special aki. 
Compartiendo den e alegria 
tabata gerente general di e re¬ 
sort, sr. Jan van Nes, staf como 
tambe empleado y nan famia. E 
atardi di celebracion a ilumina 
e dia cual pa Aruba tabata in- 
usualmente yen di nubia di 
awacero. 

SIMAN pasa mi a relata riba 
riba spray oils, en especifico 
spray oils pa “zomer”. Awe mi 
kier relata riba otro control- 
nan di plaga cu tampoco ta 
venenoso den e sentido di un 
quimico. 

Bow e productonan aki ta cai 
Organicide, M-Pede, Neem oil, 
S afer Soap, tur e productonan 
aki tin en comun cu nan ta pro¬ 
ductonan cu ta core cu e insecto, 
desarme, poco poco, atacando su 
cuero, verstop su porieen, etc. 
Den palabranan di e profession 


nos ta jama esaki un control 
mecånico. 

Kiko ta e bentaha? 

Na prome luga nos ta evita di 
pone venenonan dificil di de- 
sentegra den atmosfera y natu- 
ralesa, den e cadena di cuminda, 
cu eventualmente ta destrui hopi 
otro bestia y ultimamete afecta 
nos salud. Pakiko? Pasobra e 
productonan aki ta disentegra 
sin laga derivadonan venenoso. 
Tambe nos ta evita mata paharito 
cu ta bin hasi nos un gracia den 
nos cura. Pensa riba e barika 


Habon y otro insecticida 
no venenoso. 


geel, trupial y bleenchi, cu casi 
no ta mira mas, entre otro. E uso 
mas efectivo di e productonan 
aki ta preventivo y infestashon 
leve cu bo tin vigilå caba, (o sea 
no ataquenan severo), manten- 
imiento di bo hardin. Un bentaha 
ta cu e productonan aki ta cu 
bo por spuit cierto mata cu ta 
alergico na insecticida (phyto- 
toxico) manera Desert Rose 
(Adenium). 

Kiko ta e desbentahanan? 

Manera tur cos, nan tin nan des- 
bentaha tambe. Un di eseinan ta 
e hecho cu den un infestashon 
severo di insectonan nan ta slow 
pa actua y lo parce inefectivo. 
Tin biaha nan ta mata insectonan 
benificial. Manera tur control, 
bo tin cu ta cuidadoso cu mata 
delicado e.o, varen o lisinbien 
manera e ta conoci, Begoni- 


anan, violetanan etc. Prome cu 
bo decidi di spuit e matanan ey, 
semper purbe riba un blaachi di 
un mata cu bo no ta confia. Si no 
tin danjo na e blaachi despues di 
tres dia, bo por confia cu e no ta 
bai danja e mata ora bo spuit e 
completo. 

Ki ora pa spuit? 

E ora mas efectivo ta mainta 
tempran y parti atardi ora kay- 
ente di solo disminui, y hasta 
anochi. Personalmente mi ta 
gusta pone un telep di fertilizer 
20-10-20, pa cada gallon, ora di 
spuit. Asina di biaha bo ta duna 
e mata un poco fertilizer door di 
su blaachinan. 

Favor di nota cu cierto insec- 
tidida solamente mester wordo 
aplica mainta prome cu 9:00 or. 


NUNCA aplica insecticida of 
ningun otro material den cayente 
di solo.Extra Boletin: Tres si¬ 
man pasa mi a skibi di e temido 
Red Palm Weevil. E problema 
aki ta birando mas grandi tur 
dia. Hendenan irresponsabel 
cu a importa e guru guru aki a 
trata di sconde e precencia di e 
insecto aki, en vez di trece na 
conocimento di e autoridadnan 
concerm.. E control di e insecto 
aki ta masha dificil, pero nos ta 
biniendo cu cu su control. Ya nos 
tin trampa na benta pa indica si 
nan ta den bo area, cada trampa 
ta cubri 1000 vierkante meter. 
Corda cu e insectonan aki ta 
prefera palma di dadel, pero por 
bula over na otro tipo di palma 
tambe. 


Parke Nacional Arikok a 
haya un tremendo cobertura 
riba website di 
GroupTravelOrganiser.com 


“ARUBA Tourism Authority ta sumamente orguyoso di por yuda 
promove nos Parke Nacional na tur parti di mundo”. Reciente- 
mente, e pagina web di Group Travel Organiser a publica un en- 
trevista cu sr. Jimmy Mijer, Relacionista Publico y representante 
di mercadeo di Parke Nacional Arikok. Group Travel Organiser ta 
un pagina web cu a wordo lansa na 2007 y ta wordo maneha p’e 
mesun representantenan di e prestigioso Group Travel Organiser 
Magazine. Group Travel Organiser ta un revista lider y hopi gusta 
cu ta duna informacion y ideanan na organisadornan di biahenan 
di convencion y reunion den e area di Gran Britania. E entrevista a 
wordo coordina dor di Aruba Tourism Authority na unda cu gran 
enfasis ta wordo poni riba e aspectonan cultural y ecologico cu 
nos isla tin di ofrece. E entrevista cu Jimmy ta den e seccion di: 

Un entrevista cu.E seccion aki ta cubri entrevista cu person- 

alidadnan cu ta conecta cu un evento nobo of un atraccion nobo 
dedica na gruponan. Jimmy Mijer a conta un tiki di e con e parke 
nacional a desaroya durante e ultimo ananan y tambe e plannan 
pa futuro. El a splica tambe di e visitor center nobo y con esaki lo 
contribui n’e educacion pa cu e conservacion y preservacion di 
nos flora y fauna. P’esnan cu kier lesa e entrevista por bai riba e 
siguiente link of na final di e pagina. 

http://www.grouptravelorganiser.com/sections/an-interview- 

with/an-interview-with-iimmy-miier-prmarketing-for-arikok- 

national-park-in-aruba/ 

Aruba Tourism Authority ta satisfecho cu e cobertura aki y asina 
ta duna importancia riba naturalesa, flora y fauna di e destinacion 
Aruba. ATA ta sinti e nececidad y responsabilidad pa yuda aporta 
na cualkier organizacion cu ta traha na bienestar di e preservacion 
di cualkier aspecto importante di nos isla. 


Bisti cla pa Exito 

& 




»4 

j&aws&Mmt 

Awor cu 

MERCANCIA 
NOBO! 

Riba e gran dia.. 

Bishita nos pa 
escoge e mihor 
flus, dashi, 
camisa, carson 
V mucho mas 


Situa na Avenida Milo Croes 71 * Tel 5822303 

Habri di Dialuna pa Diasabra 9am-6pm 

Lola Booi a bira Reina di Centro Kibrahacha 


CENTRO Kibrahacha e Centro 
pa nos Grandinan a celebra Car- 
naval diahuebs 19 di februari 
ultimo. 

E ambiente tabata hopi bon 
mes. Tur e 5 Reinanan; Lola 
Booi, Carmen Monsalve, Aveli- 
na Croes, Sefanita Bermudez y 
Dina Boekhoudt cu a participa 
a duna un tremendo presenta- 
cion di baile y un speech di nan 
curazon. 

Masha hopi yiu a bini pa apoya 
nan mama yen di blaas, fluit y 
pamphlet un animacion total. 
E ana aki tabata hopi dificil p’e 
huradonan eligi e Reina di Cen¬ 
tro Kibrahacha. Climax a anima 
nos cu nan musica tremendo y 
a pone tur hende riba pista di 
baile. 


Nos ta felicita e Reina di Centro 
Kibrahacha cu a sali Lola Booi. 
Prins Evaristo Ras y Pancho 
Pablo Giel. Un gradicimento ta 
bay pa tur e boluntarionan cu a 
traha duro pa haci e evento aki 
posibel. Tambe un gradicimento 
n’e hefenan di trabao di e grupo 
di Climax cu a duna nan coop- 
eracion n’e musicantenan por a 
bin toca pa nos grandinan. 
Climax hopi danki boso a pone 
nos Grandinan bay plat. Nos 
kier haci un apelacion na tur 
nos grandinan na cas bin bira 
parti di e grupo anima di Centro 
Kibrahacha y sigur bo lo pasa 
hopi bon. Nos ta habri tur dia 
di dialuna te cu diabierna na 
Piedra Plat 23, tel: 582-8158. 
Pasa un dushi Carnaval. 

“Garage Centraal a ricibi 
cargacion nobo di ilO!” 



GARAGE Centraal Aruba a 
ricibi un cargacion extenso 
di autonan Hyundai. E.o., un 
auto di cual a caba di ricibi 
stock nobo di dje ta e Hyun¬ 
dai ilO. 

For di e momento cu e prome 
modelonan a yega Aruba, e 


Hyundai ilO a ricibi un acogi- 
da hopi halto na Aruba. Sien- 
do e auto mas eficiente den 
consumo di combustible ta un 
punto importante. E Hyundai 
ilO su demanda tabata asina 
halto cu e prome autonan 
tabata bendi prome cu nan a 


yega Aruba mes, cu un lista di 
espera nan tras. Awor e stock 
tin suficiente autonan pa of- 
rece servicio na tur esnan cu 
desea di haya nan ilO nobo, of 
cualkiera di e otro modelonan 
Hyundai. 

E ilO en particular, cu su prijs 
super economico y su style 
compact di diseno Europeo, 
tambe ta goza di un éxito 
rotundo na Europa, y ta sigur 
di continua su bentanan halto 
rond mundo, en especial como 
cu e incertidumbre den e 


tereno economico ta haci un 
auto manera un i 10 un opcion 
hopi atractivo. 

Di acuerdo cu Rodney Kock, 
Marketing Manager pa Garage 
Centraal Aruba, e posicion 
di e popular car dealer aki ta 
faborabel pa aha 2009. 

“Nos tin autonan den tur tipo, 
y tur cu e prijsnan mas compet- 
itivo riba e mercado di Aruba. 
E combinacion di calidad cu 
bon prijs di tur auto Hyundai, 
p.e., ta un factor na nos fabor 
pa locual t’e mercado di auto¬ 


nan na Aruba”. 

Awor Garage Centraal Aruba 
ta complace di anuncia tur su 
clientela y Aruba en general cu 
nos a ricibi un stock nobo nobo 
di e auto aki. Tin ilO tanto den 
standard transmission como 
den automatic, nan tur equipa 
cu airco, CD Stereo y hopi otro 
beneficionan. 

E invitacion ta keda na Aruba 
pa bishita Garage Centraal Ar¬ 
uba na Sabana Blanco, pa kies 
e auto di nan preferencia. 


Exposicion di pintura di Aruba di 
Grace van Balkom-de Cuba 

sa di Aruba. E espectador por 
perde su mes den e pintura. 
Grace van Balkom-de Cuba 
ta un pintora cu a siha su 
mes pinta, e ta autodidacto. 
El a nace na Aruba y tabata 
maestra di Spano na Juli- 
anaschool. Tambe el a haci 
varios trabou como bolun- 
tario. Pero semper su pinta- 
mento a bin na prome lugar 
y a keda central. Grace a tene 
exposicion den varios galeria 
na Aruba, y diferente biaha 
na Biblioteca Nacional Aruba. 
Tur aha Grace ta bin Aruba 
pa un periodo di dos of tres 
luna pa e bolbe gosa di e solo 
y e bunita colornan di Aruba. 
Na 1976 Grace a bay biba na 
Hulanda cu su casa y tres yiu. 
Pero semper den su curason 
e ta carga memoria di su isla 
natal, prueba di esey bo ta 
haya den su pinturanan. 

Recordatorio pa mayornan di 
Colegio EPI unit Economia 

PA medio di esaki manage- cion di aha escolar 2008-2009, hibapamayor.Pacualquierpre- 
ment-team di Colegio EPI Unit pa por fabor hasi esaki mas gunta tocante di pago por tuma 
Economia ta recorda tur mayor pronto cu ta posibel. Durante e contacto cu Unit Economia na 
di studiantenan cu ainda no a siman aki studiantenan a ricibi 5258760 of 5258764. Danki pa 
completa nan pago di inscrip- un carta oficial tocante esaki pa e comprencion. 


BIBLIOTECA Nacional Aru¬ 
ba ta presenta un exposicion 
di e artista Sra. Grace van 
Balkom-de Cuba den sala di 
actividad den G. Madurostraat 
13. Esaki a cuminsa dia 17 di 
februari 2009 y ta habri te dia 
27 di februari 2009. Durante 
e dos simannan aki tur hende 


por bin gosa di paisahenan 
cu ta refleha bistå di campo 
cu casitanan tradicional di 
Aruba. E exposicion ta habri 
durante ora regular di bib¬ 
lioteca. 

E pinturanan ta duna un ex- 
periencia di paz y trankilidad. 
Tambe un efecto di luz y bunite- 

E calypso Carnaval tambe ta cumpli 55 ana e ana aki 



MESCOS cu Carnaval di Aruba tambe e composicion 
“Carnaval”, un calypso, compone pa Rufo Wever y Padu 
Lampe, ta cumpli 55 ana. E interprete tabata Edwin 
Zichem cu su voz unico y inolvidable. 

Na 1954 a graba “Carnaval” cu awendia ta ser consid- 
era como un clasico di Carnaval di Aruba. 

E grabacion di “Carnaval” a tuma lugar den sala di cas 
di Rufo Wever. Grabacionnan tabata tuma lugar na cas 
di Rufo Wever na Wilhelminastraat cual sala tabata 
wordo converti den un studio di grabacion. 

Cortina diki ta wordo colga na porta y bentana pa 
haya un bon sonido paden y pa wanta sonido di caya 
pafo. Padu Lampe tabatin un grabador y e mes tabata 
opera esaki. 

Grabacion tabata ser haci riba diadomingo di 10 or 


mainta pa 5 or atardi, pasobra tabata e dia cu menos 
trafico. 

Un anécdota di e dia cu “Carnaval” a wordo graba 
tabata cu ora di graba e composicion a ripara cu e can¬ 
cion tabatin mester di un coro y no ta tin ningun coro 
presente, ningun hende no a pensa riba esey y mester 
a graba e composicion. E ora ey a dicidi di puntra e 
dos ruman muhernan di Rufo Wever, Maria (Shon la) 
Wever y Libia Oduber-Wever y Rufo su schoonzus, Jo- 
sefa Wever, si nan por canta y ta dispuesto locual nan 
a acepta mes ora sin vacila. 

Despues di hopi aha y ora a entrevista senora Josefa 
Wever, el a bisa cu el a sigura su mes cu su stem ta sali 
bon cla den e coro, pasobra e tabata sigur cu e cancion 
lo a bira un clasico. 

Awe después di 55 aha di tur esnan cu a contribui n’e 
cancion aki ta solamente Padu Lampe ta cu nos pero 
sigur e combinacion di e bunita composicion aki cu e 
voz di e cantanta Edwin Zichem y e coro lo keda cu nos 
pa hopi aha mas. 

Mas informacion di e cancion aki ta obtenible den 
“Music ålbum: 25 piano arrangements by Rufo Wever”, 
“Album no. 1 Aruban Music 15 piano arrangements by 
Rufo Wever” y tambe por wordu scuche remastered 
ariba e CD “Suku Dushi” di Edwin Zichem cu tambe 
mas canticanan di e tempo ey. 

CARNAVAL © (Calipso) 


Ta tempo di carnaval 
den Antiyanan hulandes 
Shonnan prepara anto 
pa nos disfrasa y pa pasa bon 
Cuaresma ta riba man 
corda bon e tun tempo flouw 
pesei provecha awor 
y goza bo bida cu carnaval 

Carnaval, Carnaval 
Ay ki dushi ta Carnaval 
Carnaval, Carnaval 
Ay ban goza den Carnaval 
Carnaval, Carnaval 
Esta dushi ta Carnaval 
Carnaval, Carnaval 
Tur ban goza den Carnaval 

E cuna di Carnaval ta e isla di Trinidad 
Na Aruba y na Corsow y na Venezuela e tun tradicion 
Tur clubnan ta prepara pa hasi fiesta te bira kens 
Luchando cu votamento pa sake reina di Carnaval 

(Refrån) Carnaval, Carnaval. 

© Letra y musica Rufo Wever y Padu Lampe 
Areglo Rufo Wever 


Aruba un biaha mas na e feria di bucea 

“Duikvaker” na Utrecht 





RECIENTEMENTE Aruba 
Tourism Authority a participa 
na e conocido feria di bucea 
“Duikvaker”, cu ta tuma lugar 
anualmente na Utrecht, Hulan- 
da. Duikvaker ta e feria di bucea 
mas grandi di BENELUX. Aruba 
a sa di sobresali un biaha mas 
na e manera con ela posiciona 
su mes na e “Duik beurs” aki. 
ATA tabata tin un stand speci¬ 
almente designa pa promove e 
actividad di bucea. E evento a 


conta cu un average di 25.000 
persona cu a bishita Duikva¬ 
ker y cu interes pa actividad 
di bucea. Ya ta varios anja cu 
Aruba ta participa na e feria di 
bucea aki, cual a bira un exito 
total. ATA a promove tambe e 
proyecto ambiental Aruba Reef 
Care Project, cu ta hopi conoci 
na Hulanda y na varios mercado 
Europeo. E segmento aki di 
bucea ta uno hopi potencial pa 
Aruba, den cuadro di e vision di 


ATA pa diversifica e mercado di 
Hulanda. Na e show aki a par¬ 
ticipa tambe e “dive operator” 
S.E. Aruba Fly’n Dive. Sr. John 
Oster, propetario di S.E. Aruba 
Fly’n Dive a expresa cu semper 
ela ricibi excelente resultado 
na e feria di bucea“Duikvaker”. 
Esaki ta un fabuloso oportuni- 
dad pa engrandese e segmento 
aki. Na Duikvaker tabata tin 
e oportunidad pa mantene y 
habri relacion nobo cu tour ope¬ 


rators nan cu ta bende Aruba. 
Ademas Aruba a provecha pa 
asina hasi promocion cu articu- 
lo nan cu recientemente a sali 
publica den e conocido revista 
“Duiken”. Aruba ta un isla cu 
internacionalmente ta conoci 
como e “Wreck Diving Capital 
of The Caribbean”. Nos isla ta 
ofrece un producto completo cu 
no solamente e turista por pro- 
becha di e actividad di “Scuba 
Diving”, pero tambe por hasi 


uso di hopi otro actividad. Aki 
ta parti na unda Aruba semper 
ta resalta, si compara Aruba cu 
otro isla den Caribe. 

E stand di Aruba a ricibi hopi 
bishita y hopi a expresa e deseo 
pa bishita Aruba. Cu e exito cu 
Aruba a logra di e aha aki na 
e beurs di Duikvaker, nos isla 
sigur lo sigi participa otro aha 
mirando e interes grandi cu a 
wordu mustra pa cu e segmento 
aki. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Aruba! Ban realisa un caminda nobo cu ADM 



“Aruba Den Marcha” 


POBLASHON di Aruba. Na 
prome lugar mi ta desea cu 
tur hende tabata tin un bon 
temporada di carnival i cu tur 
hende por a sera esaki cu un 
occacion sano. Awor cu nos 
tur lo laga carnaval atras, lo ta 
na su lugar cu nos lo tin cu bai 
remarka i relata e temporada cu 
ta acercando nos tocante e elek- 
shon benidero. E partido ADM 


cu ta representa e letranan sig- 
nificante “Aruba Den Marcha” 
cu e contenido”representando 
e unidad i bienestar di su po¬ 
blashon, cu un rumbo nobo, 
cu lasonan duradero den nos 
reinado Hulandes”. Pueblo di 
Aruba! e momento a jega di 
nos tuma un decision hunto. 
Un decision cu lo impacta e 
poblashon di Aruba i alavez 
habri un caminda nobo. Un 
caminda fundamenta cu poli¬ 
tika nobo. Esaki kiermen cu 
atraves di e caminda nobo aki, 
nos lo desencadena nos mes 
for di e partidonan tradicional. 
Partidonan cu pa ananan largo 
a trece solamente confushon 
den nos reinado Hulandes. 
Partidonan cu a malbenificia 
e derechonan cu nos tin cu 
nos reinado Hulandes. Parti¬ 
donan cu si a benificia nan 
mes den tur clase di sentido. 
Pueblo ban ta sincero cu nos 
mes. Nos tur ta consiente di e 


casonan aki pero te ainda nos 
ta aceptando e maltrato aki. 
Unda nos illushon di bida a 
keda. Pueblo! ban termina cu 
e maltrato aki. Pueblo mi ta 
sigura bosonan cu e temporada 
aki lo bai ta masha colorido mes 
unda cu kada partido lo bin cu 
nan campananan cu tur clase 
di propagandanan cu ta kosta 
kisas den millones. Partidonan 
cu lo trece projectonan na vigor 
asina di purba di intimida e 
poblashon di Aruba. Tambe nos 
por lesa por medio di tur prensa 
e offensa cu e partidonan ta 
trece dilanti asina di purba di 
controduci tur partidonan. 
Pueblo! esaki ta e manera cu 
nos politikonan ta expresa nan 
mes. Pueblo ki bal nos bisti un 
Flanel of un pechi di kual kier 
partido i nos krita BIBA MEP 
ofBIBAAVP i despues core den 
parada i despues nos no tin 
nigun beneficio cu e gobierno 
cu lo bai maneha. Pueblo! ban 


ta consiente di nos criaturan. 
Nan ta merece un base solido. 
Un cuido social permanente. 
Un desarollo eskolar promi¬ 
nente. Esaki ta e casonan cu 
nos politikonan a ofrece nos? 
Awel nos por conclui cu esaki 
no ta e caso. 

E partido di ADM no lo bai ta 
tan colorido. Pero ADM lo bai 
ta garga cu contenidonan nobo 
a base di politika nobo. Con¬ 
tenidonan cu lo beneficia un i 
tur i e poblashon di Aruba. E 
contenidonan aki lo bai termina 
cu e weganan politico i lo bai 
haci politika. E contenidonan 
aki lo bai libera nos di e lema di 
“di nos libertador” cu a wordo 
indictruna den e poblashon di 
Aruba. Nos lo respeta e pen- 
samento di e libertador aki i 
nos lo continua cu su trabow i 
deseonan te na un sierto grado. 
I no manera e partidonan di 
MEP i AVP a desvalua e trabow 
i deseonan di e libertador aki i a 


sigi cu nan politika destructivo. 
E pueblo di Aruba lo bai ta uni 
cu ADM asina nos por cuminsa 
cu e caminda contructivo pa e 
futuro di e poblashon di Aruba. 
Aruba ban cu e marcha aki, un 
marcha firme i solido pa un i 
tur. Pasobra nos tur lo bai un 
dia serca papa Dios pero nos lo 
laga nos pilarnan bondadoso 
atras. Por ultimo mi kier a in- 
vita e poblashon di Aruba pa 
sintonisa e radio emisora hit94 
unda cu diamars dia 24 febru¬ 
ari lo bai ta tin un etrevista cu e 
respetable persona Sr Augustin 
Stamper. I dia 25 di februari mi 
persona lo bai tin un entrevista 
cu ambos lo wordo tuma door di 
e respetable persona Sr. Johny 
Habibe. Pueblo laga nos ban cu 
e Marcha. Pa mas informashon 
acudi na www.arubaansekabi 
netformatie.com. 

Saludos Cordial, 

Roland Orlando Croes. 

ADM 


Durante encuentro na Marriott Resort 

Obsequio di un bunita cuadra pinta pa nos 
muchanan na sr. Bill Marriott 



DIARAZON merdia Minister President sr. Nelson Oduber, Minister di Turismo ing. 
Edison Briesen y Minister di Finanza sr. Nilo Swaen tabatin un encuentro cu sr. Bill 
Marriott, sr. Walter Stipa y demas ehecutivonan di Marriott na Marriott Resort. 
Esaki ta relaciona cu e acuerdo cu a yega na dje pa realisa construccion di un hotel 
di 5 strea di Ritz Carlton na Aruba y cual inversion ta suma na 360 miyon florin.N’e 
ocasion aki sr. Bill Marriott publicamente a duna elogio na su gran amigo Minister 
President Oduber p’e vision, curashi y determinacion pa realisa proyectonan grandi 


p’e isla aki y den e caso aki un Ritz Carlton hotel pa Aruba.Alabez tabata presente 
un grupo di mucha cu a haya les di pintamento di sra. Miriam de l’Isle y kendenan 
a tene un exposicion di nan obranan. Den e grupo aki tabatin yiu di Minister di Fi¬ 
nanza, Nilo Swaen y tambe yiu di sr. Junior Croes, nieto di Betico Croes. Un cuadra 
cu e muchanan a pinta a wordo regala na sr. Bill Marriott, kende a keda sumamente 
contento cu e gesto aki y a priminti cu e cuadra aki lo haya un bunita lugar den su 
oficina principal na Washington, D.C. 

San Nicolas tambe a disf ruta di Carnaval 


ARUBA a celebra un fin di siman, su Carnaval 55, cu segun co- 
mentario tur parti, tabata masha grandi mes, luhoso, colorido y 
sigur masha bunita mes. Pesey un palabracion di felicitacion na 
tur e grupo cu a haci esaki posibel. 

Tur esaki lo clausura awe nochi pa mei anochi, cu kimamento di 
Rey Momo y pa cuminsa traha riba celebracion di Carnaval 56 cu 
lo ta un siman adelanta, compara cu e aha aki. 

Pa loke ta comportacion di publico, polis tabatin man yen na final 
di Parada di San Nicolas como esun di Playa. Esaki nifica cu ni 
maske cu sak’e tempran, esaki no por ser evita. Por lesa un resumen 
cu Papito Comenencia a duna. Via di e fotonan por mira e celebra¬ 
cion di nos Carnaval, cu manera menciona tabata grandioso. 






































































































AWEMainta I Diamars 24 di Februari 2009 


Local I 25 

















































































261 Local 


Diamars 24 di Februari 2009 I AWEMainta 


Polis ta detene homber cu a destrui cosnan 
den tienda di pomp di gasolin 


PRESENCIA di polis a wordo 
pidi diabierna 2’or di madruga, 
na un pomp di gasolin na Tanki 
Leendert, pa un caso di destruc- 
cion. Na yegada un senora cu ta 
traha den e lugar ta bisa polis 
cu un homber a bin y a pidi pa 
presta bano pa su amiga. 

Ora cu e trahador a bise cu nan 
no tin bano, e homber a rabia y 
ademas di a insulta e trahador, 
tambe a menase. E trahador a 
bisa cu a papia di kima e lugar 
y tambe di dal’e. Tambe e ta bisa 
cu e homber a dal e screen di e 
computer. Despues el a drenta 
den un Jeep blanco Susuki 
A-14603, direccion pariba. Se- 
gun informacion cu polis a haya 
cu e jeep ta na un snacktruck 
na Tanki Leendert. Polis a bay 
buske y a topa cune. 

E trahador cu a sigui e polis a 
identifica e homber. Polis a de¬ 
tene e sospechoso cu ta G.E.G. 
naci na Aruba di 38 ana y a hibe 
warda di Playa, nan a sera pa 
destruccion. 


Victima ta 
wordo tira 
pa un cierto 
Matador 

Cerca Dios so mi alma ta na paz, ta di Dje mi salbacion ta bini. 
(Salmo 62:1) 

Cu profundo tristesa pero conforme cu Dios su boluntad, nos ta 
anuncia fayecimento cristianamente di nos mama y wela stima: 



Sra. Viuda Lucia Supriana Kelly-Semeleer 

(viuda di Alejio (Ramon) Kelly) 

*15-11-1933 + 20-02-2009 

Na nomber di su yiunan: 

Sonia y Sixto Ras 

Mariela Centeno-Kelly y esposo Nimrod Centeno 
Lydia Kelly-Kelly y esposo Marcos Kelly 


Su nietonan stima: 

Rodlimar, Imromar y Nimriely Centeno 
Emjaelka, Jesmae y Marc son Kelly 

Suegro y suegranan: 

Luis y Ursula Centeno-Willems 
Maria Ras 

Su rumanan: 

+Epifanio Semeleer y +Tina Semeleer-Figaroa, 
yiunan y famia Sra. Vda. Anna Christiaans- 
Semeleer y +Jose Christiaans, yiunan y famia 
+ Atanasio y +Graciela Semeleer-Kelly, yiunan 
y famia +Vicente y + Theresita Semeleer-Tromp, 
yiunan y famia Sra. Maria Figaroa-Semeleer y 
Damian Figaroa, yiunan y famia 
Vdo.Tarcisio y -i-Rosa Semeleer -Figaroa, yiunan 
y famia 

Mateo y Paulita Semeleer-Jacobs, yiunan y famia 


DIASABRA anochi, e homber 
J.B.T.M. naci na Colombia di 
37 ana diasabra anochi 10’or, 
ta bay warda di Playa y ta pidi 
asistencia. E ta bisa polis cu 
un homber a tire den Ran- 
chostraat. 

Segun J.B.T.M, e homber ta un 
tal Matador, yama H.S. naci na 
Colombia. Polis a constata cu e 
victima tabatin dos bala na su 
brasa, uno parti riba y e otro 
tabata na su pols, y supuesta- 
mente e tin un weso kibra. 
Ambulance a bin na warda di 
polis y a hiba e victima pa poli 
pa tratamento. Recherche ta 
investigando e caso di tira- 
mento aki. 

Su swa y cunanan: 

Sra. Vda. Rosa Kleinmoedig-Kelly, yiunan y 

famia na Curagao 

Theresita Kelly na Curagao 

Sra. Vda. Catarina Maduro-Kelly, yiunan y famia 

Sra. Vda. Cecilia Kelly-Kelly, yiunan y famia 

Vicente y Margarita Roza-Christiaans, yiunan y 

famia 

Su comer: Presentacion Carrasquero-Heyden y famia 

Su comper: Juan Figaroa y famia 

Tur tanta y omonan, prima y primonan, sobrina y sobrinonan, ihanan y 
demas famia, bisina, amiga (o) y conocirnan, personal y staff di Huize 
Maristella, ta invita na e acto di entiero cual lo tuma lugar DIAR- 
ANSON, 25 di februari 2009 pa 11:00 di mainta, saliendo for di 
Agenda Funeraria Zepp Wever pa Santana Catolico na Noord. 

For di 9’or te cu 11,or di mainta nos mama stima lo ta reposa na 
Mortuarium di Agencia Funeraria Zepp Wever, Caya G.F. (Betico) 
Croes 218. 

Adres pa condolencia: Agencia Funeraria Zepp Wever, diamars 

24 di februari 2009 di 7’or pa 9’or di 
anochi. Nos ta lamenta cu nos no por 
ricibi bishita di condolencia na cas. 

Nos ta pidi nos disculpa si nos por a lubida un of otro famia den nos 
tristesa. 

Despues di entiero nos no ta ricibi bishita di condolencia na cas. 

“Mi tin Dios pa wardador, 
pues mi’n tin falta di nada, 
den cunuco di yerba berde 
E ta ponemi sosega. 

E ta hibami na awanan trankil 
pa mi bolbe hana forza.” Salmo 23 


Cu imenso tristeza na nos curazon pero conforme cu boluntad di 
Dios, 

Nos ta participa fayecimento cristianamente di nos casa, tata, omo y 
abuelo: 



Manuel Ismael Schorea 

Mihor conoci como “Charlie” 

Naci: 17-06-1935 Muri: 17-02-2009 

Na nomber di su casa: Marie Carmel Schorea-Mathurin 
Su jiunan: Carmen Simmons y famia na Hulanda 

Angelica Barry y famia na St. Maarten 
Altagracia Edwards-Simmons y famia na 
Corsow y Hulanda 
Aqilies Brown 
Luis Hodge y famia 
Marlene Simmons na Curacao 
Frederika Simmons y famia 
Laura Schorea na Santo Domingo 
Marian Humphreys y famia na St. Maarten 
Lidia Humphreys y famia na St. Maarten 
Franki Humphreys y famia 
Martinus Simmons y famia na Hulanda 
Sharon Hassel y famia na Saba 
Jiunan di crianza: Alandtes Antoine 
Marlene Antoine 

Mama di su cinco jiunan: Mina Simmons 
Sobrino y sobrinanan: Sandra Inesia y famia 
Zotina Inesia y famia 
Estela Inesia y famia 
Judith Inesia y casa 
Ricarda Inesia y famia 
Evelina Inesia 
Dino Inesia y famia 

Tur su nieto y nietanan, biso y bisanietonan 
Primo y primanan: Teodora Mariet y famia 
Chichi Mariet y famia 
Dorotea Mariet-Vos 
Eloy Mariet y famia 
Wilfred Otto y famia na Corsow 
Aurelia Faust y famia na Corsow 
Dimitri Leito y famia na Corsow 
Agnes Franken-Peach y famia 

Famianan: Schorea, Mariet, Simmons, Inesia, Hodge, 

Antoine,Barry, Hassel,Faust, Humphreys, 
Franken, Leito, Edwards, Wemet, Winterdaal,Geerman, Peach, Vos, 
Otto, Girigori, Martha. 

Ta invita tur amigo, bisina y conocirnan pa asisti na acto di entiero 
cu lo tuma lugar Diarason 25 di februari 2009 pa 4’or di atardi 
na misa Santa Theresita na San Nicolaas y después saliendo ps 
Santana Catolico na San Nicolaas 

E difunto lo ta reposa for di 2’or di atardi den misa Santa Teresita na 
San Nicolas. 

E difunto lo ta reposa for di 12’or di merdia na Ad Patres Funeral 
Home. 

Nos disculpa si den nos tristeza nos por a lubida nomber di un famia. 
Ta ricibi bishita di condolencia dia mårs 24 februari na Ad Patres 
Funeral Home 7-9 pm. 

Nos ta lamenta cu despues di entiero nos no por ricibi bishita di 
condolencia na cas. 




















AWEMainta I Diamars 24 di Februari 2009 


Local 127 


Ladronnan ta 
sigui molestia 
turistanan den 
kamber 

Polis di Noord, ta bay na un 
hotel highrise, diabierna 2.30 
di madruga, na unda segun e 
prome informacion cu un hende 
lo kier sende un kamber na 
candela. Ora cu polis a yega a 
resulta cu ta ladronnan a drenta 
den e kamber. 

E turista D.B. naci na Estados 
Unidos, kende ta declara cu e 
tabata drumi den su kamber cu 
su casa, y a tende un desorden 
den sala. Ora cu el a sali, el a 
mira un homber color scur sinta 
den e sala. 

Na momento cu e ladron a mira 
e turista, el a core bay, lagando 
un tas cu aigun bleki di serbes 
atras. Ora cu e turista a bay con- 
trola, el a mira cu den e balcon 
di e kamber tabatin un homber 
color blanco ta warda riba dje. 
Nan tur dos a core bay. 

E turista no por a duna de- 
scripcion completo di e dos 
hombernan. Polis a bay haci 
investigacion y a resulta cu un 
bentana a keda habri. No ta 
conoci si e hotel tin guardia ta 
patruya rond. 


Homber ta 
yega cas y 
anota cu el a 
haya bishita 
di ladron 

Un habitante cu ta biba den 
Kolibriestraat, ta yama polis y 
ta haci denuncia di ladronisia 
for di su cas. E ta bisa polis cu 
el a yega 2.30 di madruga, y 
ora cu el a bay pa busca algo di 
come den frigidair, el a mira cu 
su Frigidaire tabata falta cos 
den dje. 

El a bay controla e cas y a mira 
cu desconoci a kibra bentana y 
a bay cu aigun cos. 

Cumana 76 
Oranj estad, Aruba 

The lord is my shepherd, I shall not want 
he maketh me to lie down in green 
pastures; 

he leadeth me beside the still waters. 

He restoreth my soul: he leadeth me in the 
paths of righteousness for his name’s 
sake. 


Psalm 23:1,2,3,4 

with deep sympathy we announce the death of: 


FRANCES CATON-STIELL 

* 04 - 02-1930 t 23 - 02-2009 

Date and place of Funeral will be 
announced later 

“ I know that my Redeemer lives; what joy the blest assurance 
gives..” 

With deep sorrow we announce the peaceful passing away of: 



EARL Anthony RICHARDSON 

at the age of 57 
Left to mourn are his: 


Brothers: Conse/Raffy and Vicky Richardson 

Louis and Glenda Richardson 

Nieces: Indrah and Ginaicelly Richardson 

Lousette Richardson 

Aunt: Mrs Henriette Barry- Richardson and family 

(SXM) 

Cousins: Mrs. Joyce James and family 

Ms. Th. Jozette Richardson, brother, sisters and family 
Ms. Cynthia Richardson, brothers, sisters and family 
Mr. Etienne Richardson, brothers, sisters and family 

Close at home: Mrs. Rose Thomas 

Other cousins in : U.S.A., Curagao, Aruba, SXM, the Netherlands, 
England, St Croix 

Families: Richardson, Gumbs, Kelly, Quinones, Carti, 

Mingo, Bernabela, James, Barry, 

Illidge, Gibbs, Duzong, Hyman, Panthophlet, 
Vlaun. 

The funeral service will be held on Tuesday February 24th 2009. 

The body will be laid out from 2 p.m. to 3.30 p.m. at the Wesley 

Methodist Chapel,Longfellowstraat # 6, Oranj estad. 

Service starts at 3.30 p.m. after which the body will be taken to the 

Public Cemetery in Caya 

Ernesto Petronia. 

After the burial NO Condolences at home. 

Excuse us if in our grief we forgot any family or relatives or friends. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“Senor ta mi wardador, mi n’ tin falta di nada; 
den cunucu di yerba bérdé . E ta pone mi sosegå 
E ta hiba mi na awa trankil, pa mi bolbe hana forsa” 

Salmo: 23 

A fayece cristianamente nos dushi Tata y Opa stima 



THEODOOR VENANCIO RUIZ 

Mihor conoci como : T.V of Dooi 
*01-04-1937 f 21-02-2009 
Ex-empleado di Lago, Bushiri, 

West Coast, Coastal Aruba 

Na nomber di su Senora : Vda. Celia Ruiz-Ras 

Yiunan : Jeanette Ruiz y Minguel Chirino 

Shirley y Rick van der Bliek-Ruiz 
Roland Ruiz 
Jacqueline Ruiz 

Manera jui: Amalia y Rudy Geerman-Hurtado 

Nieto y nietanan : Derick van der Bliek 
Gabriela Chirino 
Miguel (Lito) Chirino 
Tibizay Ruiz 
Liliani Ruiz 
Xina v/der Bliek 
Gina Cacerés 

Rumannan : Vda. Carmen y fDodo Figaroa 

t Jossy y Vda. Carmencita Ruiz-Blanquisette 

Maria y Dominico Britten-Ruiz 

Pancho y Seni Ruiz-Ras 

Teresita (Tila) Damiana-Ruiz 

Aura Ruiz 

Aurora Ruiz 

Bibi y Mirta Ruiz-Rasmijn 
Roque Ruiz 

t Tecla y Vdo. Rudy Stamper 
Tanta: Vda. Petra Tromp 

Swa y Cunanan: Vda. Aida y f Juan de Kort 
José y Radika Ras-Singh 
Agnes Ras 

Dora y Enrique Calderon-Ras 
Jimmy y Rubia Ras-Haayen 
Eduardo y Carol Ras-Willems 

Sobrino y sobrinanan, primo y primanan, comer y compernan ,ihanan. 
Tur su bisinanan y conocirnan, di su amigo y amiganan di tur atardi 

Famia : Ruiz, Ras, V/der Bliek, Chirino,Caserés, Hernan 

dez, Geerman-Hurtado, De Kort, Singh, Calderon, 
Haayen, Lampe, Greaux, Figaroa, Blanquisette, Britten, Damiana, 
Rasmijn, Stamper, Tromp, Posner, Jaramillo, Lacle, Arends, Van der 
Linden, Schoop, Jeandor, Garcia, Semeleer, Vingal, Jacobs, Henriquez, 
Dijkhoff, Krozendijk. 

Adres pa Condolencia: 

Aurora Funeral Home Cumana 76 Diamars 24 di 
Februari 2009 y Diaranson 25 di Februari 2009 
7pm pa 9pm 

Acto di entiero lo tuma lugar diahuebs 26 di Februari pa 4or di 
atardi na Misa Sagrado Curazon na Savaneta. E restonan mortal di 
defunto Sr. Theodoor Venacio Ruiz ta reposa for di 2or na Misa 
Sagrado Curazon nan Savaneta y despues lo hibe na su ultimo lugar di 
sosiego na santana di Sabana Basora na Pos Chiquito. 

Despues di entiero nos lo no por ricibi bishita di condolencia na cas. 
Nos ta pidi nos disculpa si den nos tristesa nos por a lubida un of otro 
famia. 


•Aurom* 

Oranj estad, Aruba 
Tel: 588-6699 

Dios wardami mi ta busca refugio cerca 
Bo 

Abo ,Sehor,ta tur loke mi tin, 

Lo Bo duna mi tur loke mi mester, 

Bo ta tene mi destino den bo man. 

Salmo 16 : 5 

Nos ta anuncia cu a fayece inesperada- 
mente : 


SR. APOLONIO WERLEMAN 

* 18 - 04-1924 f 23 - 02-2009 

Acto di entiero lo wordo anuncia despues 

Diabetis por causa problemanan serio na bo 
wowonan. 

Un problema tambe ta cu bo no tin kehonan 
hasta e ta hopi laat caba. 

Pesey ta importante pa bo persona laga controla 
bo wowonan un vez pa aha cerca un specialista 
di wowonan! 


Pa mas informacion : 582*4444 



1 starlet di Drag di 2 porta cu 
motor 3S, cu Intercooler y Turbo. 
1 gearbox Djifors 5 speed cu su 


Trailer gespuit Nobo Nobo. 
Pa mas informacion yama 5878133. 


TA BUSCA 


Mac Reem 

Mac Reem 15 
cu 4 buraco 
No mester ta set 
Tel: 585 8413 
Cel: 965 9065 


Profeta Neil Velez 
na Aruba 

NEIL Velez lo ta un biaha mas riba nos isla dianan 6, 7 y 8 di maart 
2009 den “Sporthall” na Santa Cruz. 

“Neil Velez y los Misioneros de Jesus” ta un grupo cu ta dedica 
nan mes na oracion y nan ta un den curason y mente. Ma tambe 
ta testigua na un manera masha impresionante tocante e bida di 
Hesus. Y na momento di oracion di sanacion Senor Hesus ta rek 
su man pa cura y laga cosnan maraviyoso y milagernan sosode pa 
medio di e Nomber di Hesus. 

Y asina Spirito Santo ta keda yena nan cu su poder y nan ta sigui 
proclama Dios su Palabra rond mundo. Durante henter aha nan 
ta organisa ciento di evenemento y miles y miles di hende ta yega 
serca na pia di Hesus. Y asina nan ta trece yen di alma pa Cristo. 
Tur parti di mundo na unda cu nan presenta nan ta trece tur sorto 
di enfermo: riba cama; den rolstoel; cu kruk; hende cu cancer; 
tumor; alzheimer; diabetico; lupus; aids; depression; migrane; 
ciego; sordo; mudo; cu adiccion; cu problema di circulacion; esnan 
cu ta tormenta pa spiritonan impuro y mucho mas. 

Y e Poder cu Neil Velez a ricibi di Dios ta haci hopi milager y se- 
halnan tremendo tur caminda. 

Pesey Neil Velez y los Misioneros de Jesus for di New York con- 
huntamente cu Misioneronan di Hesus Aruba ta yama henter e 
pueblo di Aruba pa no neglisha predicamento di e Palabra di Dios 
sino bini y ricibi e palabra cu nan ta sirbi como cuminda pa nos alma 
y asina yena nos mes cu Spirito Santo y pa cu nos tambe bay y sigui 
proclama e Palabra na otronan y plama e Palabra rond mundo. 
Ta door di accepta e Fe, cu ta esun cu ta pone nos tur stima otro. 
Ta loke cu tambe ta esun cu ta haci cu nos tur por bay y haci un 
diferencia na e comunidad. Y asina tambe pone man na obra y cum- 
insa evangelisa cu poder den nomber di Cristo Hesus. Pa motibo 
cu unabez bo mira cosnan asina grandi y maraviyoso pasa dilanti 
bo propio wowo of cu bo mes, ya bo no por keda y para keto mas 
sino core y sali y conta tur esnan cu bo topa na caminda y bisa nan 
con bon y bibo Dios ta y tur loke cu Ela hasi den bo bida. 

Carchi ta na pre-benta na Botica Santa Ana na Noord; Botica 
San Nicolaas; Papa John’s Pizza na Sta. Cruz y Rowigini’s na Sta. 
Cruz. 

Y pa esnan cu no por bini nan por sintonisa “Radio Rumba 91.5 
FM” y “Bo Guia 88.9 FM” cu aha pasa 2008 masha hopi hende a 
ricibi nan milager via di e medio di comunicacion aki durante cu 
nan tabata sintonisa e transmision vivo y directo. 

Pueblo di Aruba awo t’e momento pa bini y reclama bo milager, 
ya awo bo no tin nod’i sufri mas cu e problema ey! No tin mester 
mas, paso Dios ta e solucion! 

|Servicio pa Comunidad 

|Telefon di Emergencia| 


Number di emergencia 911 

Polis 100 

Brandweer 582-1108 

Ambulance O c stad 582-1234 

Ambulance S.N. 584-5050 

Hospital 587-4300 

Centro Medico 584- 8833 


Botica na Warda 


Pabou di Brug: 
Pariba di Brug: 


Dokter na Warda 


Pabou di Brug: dr. 
Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 


583-2856 

582-2116 


Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 


EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

C.M.B. #229- 82600'. 

ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 

sales@awemainta.com 

Mannan amoroso 

Man humano - e ta ehecuta funcionnan 
relaciona cu trabao maraviyosamente. Pero 
emocionalmente e ta carga tambe gran 
significacion pa nos. E duim dilanti e dedenan 
ta facilita garamento y cu e concentracion di 
nervio den e puntanan di dede pa evalua e 
textura y e temperastura di mundo, mannan 
humano ta un maraviya di complexidad 
practico. Pero man ta mucho mas cu un 
macinaria bon disena. Nan tin hopi 
significacion pa nos pa loque nan ta 
representa den nos memoria. Mi mama tin 
mannan femenino y suave. Su toque a 
transmiti amor pami na un manera 
comparabel cu nada otro. Loque mi ta corda 
mas di mi tata di tempo mi tabata chiquito ta 
e grandura di su mannan. Nan por a ensera 
diminan completamente y esey a ponemi sinti 
orguyoso y sigur ora mi cana banda di dje 
riba caya. Cu e mannan ey e'la sinami con pa 
pisca, con pa pinta, y con pa verf. 

Como mayornan e pregunta ta: Con bo 
yiunan lo corda bo mannan? 

Mi ta spera bo ta usanan pa trasmiti calor, 
seguridad, y proteccion. Of bo por usa nan pa 
duna comfortabilidad, afirmacion y ayudo - 
pero nunca cu un meta di abusa. Si como 
mayor bo haci bo trabao corectamente, e ora 
bo mannan, mescos cu esunnan di mi mama, 
lo laga un herencia duradero di amor. 


PANADERIADEL PUEBLO 


Guyabastraat 4, Dakota Tel: 582 4748 


Festival di cuminda criollo 

DIADOMINGO 1 maart lo tin un tremendo bendemento di bolo 
y cuminda criollo na centro di bario Ayo.Desde 10 or di mainta lo 
bai tin diferente bolonan manera eo pruim, cashupete, manteca, 
conserbe, tert, koeki y hopi mas.Y desde 12 or di merdia lo bai tin 
cuminda criollo manera komkomber stoba, kool stoba, papaya 
stoba, piska, bacalao, sopi, galinja stoba. 

Asina ta diadomingo 1 maart jega centro di bario Ayo y hasi bo 
stoma contento. 


Ha V Onlerfiice Anilin N.V . 

<lD#»IIHJfl4aPlCV TMhlfruø 


We are pleased to announce our training Schedule for for the month of February and 
March 2009. We can also provide these trainings as, customized In-Company training. 

► Human Resources Management (Starting Feb. 26) 

► Telephone Behavior (Starting Feb. 26) 

► Magazijn Cursus Nivo 2 (Starting March 2) 

► Labor Law in Practice on Aruba (Starting March. 5) 

► Practical Management (Starting March) 

► Supervisory Techniques (Starting March. 16) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 



UITZENDBUREAU Connecting, 

EMPLOYERSand 
JOB SEEKERS in 

one place! 

JOB BANK ta ofrece su servicionan di Uitzendbureau 
na pueblo di Aruba en general. 

Nos tin servicio di haci cas limpi, bon pa un hogar, 
caminda ambos pareha ta traha y ke dedica tempo 
tambe pa famia. 

Yama nos y den un rati ora nos empleadonan ta haci 
bo cas limpi limpi via nos servicio "HOUSE KEEPING". 

JOB BANK, un concepto nobo den e mundo di 
Uitzendbureau,. 

situa den Layex Building, local M, telefoon 560-9391. 
Aplika.Trabou tin!! 



TIPO Dl CAMBIO OFICIAL 

Valido pa 24 februari 2009 


Placa Extranhero 

BankRapieren 

Wssda% Cheque 

ResChequeen 

OærBoekingen 

Berta 

na 

PlMko 

US Dollar 

177 

178 

180 

CAN Dollar 

139 

141 

143 

Engelse Pond Sterling 

2.48 

2.53 

2.59 

2Wtserse Frank per CHF. 100 

149.93 

150.65 

15145 

NedArt GJden perANG. 100 

98.94 

100.00 biljetten 100.20 
chq/ouebceking 100.00 

J apanse yen perj PY. 10.000 

187.34 

189.05 190.95 

EuroperXEU. 100 

22222 

224.25 

226.51 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Ladronnan ta 
drenta den cas y 
bay cu diferente 
articulo 


POLIS di Santa Cruz, diabierna mainta pa 
8.30 ta bay na un cas na Lagabena, pa un 
caso di ladronisia. Polis di Santa Cruz ta bay 
y ta papia cu un senora, kende ta bisa polis 
cu e ta tir ando bistå p’e cas. 

El a bisa cu ora cu el a yega n’e cas, el a topa 
cu un homber chikito y un muher bisti cu 
muts den e cas. Nan tabatin tas yen pa bay 
cune, pero a lague atras. 

E ta bisa cu nan dos a core bay den direc- 
cion nort. Polis cu a yega n’e asistencia, ta 
corda cu na caminda nan a topa cu e pareha 
ta cana bay. 

Polis a bay controla y nan ta topa cu un 
bisina, kende ta duna nan aigun articulo cu 
e dosnan a laga atras, cu ta procedente di 
ladronisia. Polis a sigui busca y na Sombre 
nan ta topa cu e dos personanan cu ta cuadra 
cu e descripcion. 

Polis a detene e homber M.R.P. di 38 aha y 
e muher G.W.P.di 47 aha. Polis a haya nan 
cu un set di herment. E senora cu ta cuida e 
cas ta bay Recherche pa duna keho. 


Senora ta 
wordo insulta y 
zundra sin 
ningun motibo 


PRESENCIA di polis a wordo pidi na un cas 
na Macuarima diasabra anochi, 9’or, unda un 
senora ta bisa polis cu aigun hende a bin su 
cas y a zundre y insulte sin ningun motibo. 
E ta bisa cu e personanan a bise cu su yiu a 
horta den nan cas. E ta bisa polis cu su yiu no 
a haci nada, como cu e yiu tabata henter ora 
cerca dje na cas. E senora a nota e number 
di auto y a duna polis cu a bay busca e hen- 
denan cu kier tuma ley den nan man. 
Despues di un rato, polis mester a bolbe bay 
bek n’e cas, como cu e hendenan a bolbe 
regresa. Polis a bay cu urgencia y nan ta bisa 
polis cu testigo a bisa nan cu ta un tal R., cu 
ta biba n’e cas ey a horta den nan cas y a bay 
cu 10 mil florin. 

Polis a mustra nan cu R. no ta biba n’e cas y a 
bisa nan pa pidi e mama disculpa. Nan a mus¬ 
tra comprension y a cumpli cu polisnan. 
Pero polis a bisa nan tambe pa otro biaha nan 
pone polis na altura y no tuma ley den man. 
Nan a compronde. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Bunita Carnaval 55 


DURANTEfindi siman nos por 
a disfruta di dos bunita, luhoso, 
y colorido Parada Di Carnaval 
na San Nicolas y Playa. 

Tanto radio emisoranan como 
e dos canalnan di television 
di Aruba a trece transmision 
‘bibo’ di e paradanan, cada un 
na nan manera. E locutornan 
di radio tabata tin e tarea dificil 
pa pone color, movecion, y am- 
biente, bira situacionnan bibo 
den mente di nan oyentenan. 
Mester bisa cu aigun di nan a 
logra esaki hopi bon. 

Pa loke ta e dos canalnan di 
television, e sistema di trans¬ 
mision tabata un diferencia di 


DiayAnochi. 

Canal 15 a transmiti e para- 
danan di Carnaval na un man¬ 
era profesional permitiendo 
nan televidentenan disfruta di 
e buniteza, musica y ambiente 
di e paradanan, sin wordo in- 
terumpi constantemente pa e 
reporteronan. Esakinan tabata 
duna comentario unicamente 
na momentonan di “break”; pa 
entrevista e lider di grupo; of 
pa duna splicacion di un que 
otro road-piece; body-piece, of 
carosa, cu tabata visibel riba 
pantaya. E televidente por a 
sinta trankil na su cas dilanti TV 
y disfruta di e paradanan na ‘su’ 
manera, y sin cunsumi. 
Contrario na esaki, Canal 13 



y 23 a transmiti un Show di nan conocido locutornan - in- paradanan!! Hopi amateur!!! 
‘Saludos y Entrevista’ cu un di tercambia cu imagennan di e Un observador 


Despues di reunion cu Sindicato di Polis, Nel a laga sa: 

“Mi a kere cu mi a reuni cu hende grandi y no cu mucha chiquito.” 



MINISTRO-PRESIDENTE 

Nelson Orlando Oduber por 
wel di “zwam” manera un “kip 
zonder kop” cu e Directiva di 
Sindicato di Polis cuanto cu e 
kier, pero mester compronde 
cu na final ta miembronan 
di Sindicato di Polis ta dicidi 
kico ta kico y no ta bay acepta 
un “druiloor” bin dicta awor. 
(“Corda cu Chavez t’eynan 
mes”!!) 

Nel por sinti su mes ofendi ora 
un “stelletje pad vinders” t’opina 
esaki? Awor si bobedad a yega 
top! Con Ministro por t’asina 
“zwakhoofdig” pa instala un 
comision, consistiendo di me- 
sun funcionarionan cu ana aden 


E funcionarionan di tanto P&O 
(Justitie) y Directie Wetgeving 
cu Bano Lopez na cabez no sa 
“van toeten noch blazen” (pa 
keda den ambiente di Carnaval) 
di e funcionamento di nos Cu- 
erpo Policial, corda pa papia 
awor riba e contenido mes di 
e funcion di Polis. Papiando di 
“mucha chikito” awor: Kende a 
haci manera un mucha chikito 
dilanti di Oficina di Gobierno, 
despues cu a wordo mal cori 
for di BC (“I wish him luck cu 
su status aparte”)? 


Atrobe mesun Nel cu un mane- 
ho descabeya ta debilitando e 
aparato gubernamental, cau- 
sando asina un degenaracion 
total. No tin un solo departa- 
mento cu ta funciona “vlekkel- 
oos”. Unda cu bo bira, ta mesun 
cos bo ta mira: “Onder Kabinet 
Oduber is het is één grote jan- 
boel op Aruba”. 

Como protector principal di 
corupcion, ladronicia, manipu- 
lacion etc. no por spera otro 


tampoco. 

Ya caba un mandatario Hu¬ 
landes a laga Rudy sa, p’e sera 
su “grote waffel”. Un conseho 
sincero tin pa Nel: “Baha prome 
cu algo semehante pasa cu’bo 
tambe”. 

Ta hustamente bo persona y 
ningun otro hende mas t’e au¬ 
tor principal pa cu e situacion 
penoso na nos pais, lo cual 
p’e otro partnernan di Reino 
ta un “grofzinnelijke situatie” 


tambe. 

Nomber y adres conoci na re- 
daccion. 

Mainta 

Nos e-mail: 

noticia@awemainta.com 

Tel: 583-1400 
Fax: 583-1444 

Proyecto di hotelnan y golf course pa San Nicolas 

ta practicamente cla 


DURANTE entrevista cu minister Eddie 
Briesen a puntre riba e proyectonan cu 
Gabinete Oduber a yega di menciona 
na varios biaha di hotelnan pa San Ni¬ 
colas. 

El a bisa cu San Nicolas tabatin e 
proyecto pa un campo di golf y tres ho¬ 
tel, pasobra estudionan di factibilidad 
ta mustra cu tin mester di por lo menos 
900 pa 1000 camber pa por sostene un 
campo di golf. Tabatin tres caminda cu 
por a traha hotel: Boca Grandi, mitad di 
e tereno y otro pega cu Seroe Colorado. 
Segun e minister tin un grupo cu ta 
practicamente cla cune y cu pa e campo 
di golf tin 155 miyon disponibel. 

Mas aleu el a bisa cu a pidi diferente 
cosnan cu departamentonan di gobi- 
erno mester a duna conseho riba nan, 


pero awor nan ta practicamente cla 
y cu e grupo ta cla pa cuminsa cu e 
promer proyecto cu ta patras di Seroe 
Colorado. 

Tambe el a bisa cu tin otro dos grupo cu 
ta pendiente y si nan keda cla cu tur e 
rekisitonan di gobierno nan lo bin aden 
tambe. 

Un di e peticionnan tabata pa traha un 
caminda cu ta conecta e area aki. Gobi¬ 
erno anterior tabatin e proyecto di un 
vierbaansweg, pero Gabinete Oduber ta 
considera cu esaki no ta necesario paso¬ 
bra a traha un caminda hunto cu Sasaki 
cu ta sali patras di Pos Chikito net riba e 
frontera cu parke Arikok caminda cu ta 
core cu bistå pa lama y ta drenta banda 
di e golf course bieu di San Nicolas. 

No mester lubida cu na diferente oca- 


sion e mesun storia aki a bin dilanti, 
esaki cu ta practicamente cla pa inicia e 
proyectonan aki, pero te dia di awe no a 
mira net nada. Mescos mester corda con 
na 2001 Nel Oduber a bin publicamente 
y bisa cu San Nicolas lo haya un Ritz 
Carlton, y awe por mira con a firma un 
acuerdo pa e bin net panort di Marriott 
na Noord, lagando San Nicolas atrobe 
man bashi. 

Pueblo mester ta conciente cu nos ta den 
aha di eleccion y no ta nada strano cu e 
ansha pa poder di nos gobernantenan ta 
haci cu atrobe nan bin cu promesanan 
bashi, specialmente pa e area di San 
Nicolas cu durante casi 8 aha caba unico 
cos cu nan por a mira ta un baymento 
atras y un cantidad di promesanan 
bashi! 

Na Gomez & Bikker 


Happy Jump Hour cu Le Groove pa recauda fondo 



DIABIERNA ultimo aboga- 
donan Lincoln Gomez y Andin 
Bikker a yama amigonan y cli- 
entenan bonbini na un happy 
jump hour cu Le Groove, riba 
e parkeerplaats di nan oficina 
nobo, pa asina yuda recauda 
fondo pa Cruz Cora Aruba. 


Gomez & Bikker ta un oficina 
internacional di ley, ofreciendo 
asistencia completo na su clien- 
tenan, cu ta inclui banco, lessees 
y otro institutonan financiero, 
compania, gobierno, organiza- 
cionnan caritativo y clientenan 
individual riba un nivel global. 


E compania su oficina principal 
nobo ta situa na Oranjestad, 
Aruba, den e ex-heart institute, 
Caya J.E.M. Arends 14, mien- 
tras cu nan tin un oficina di 
representacion na Amsterdam, 
Hulanda. E Happy jump hour 
a wordo organiza den e spirito 


di Carnaval y ta pas den e meta 
principal di Gomez & Bikker pa 
crea e miho relacionnan person¬ 
al entre clientenan y abogadon- 
an, ya cu e compania su meta ta 
pa sobresali ora di representa 
nan clientenan individual. 
Areanan di Practica di Gomez 


& Bikker ta inclui: ley corpo- 
rativo, aviacion, maritimo, 
media, propiedad intelectual, 
banking, bankruptcy, taxa- 
tion y telecommunicacion. 
Law Attorneys Gomez & Bikker 
ta miembronan di e Terralex 
NetWork. 

Empleadonan di Oduber Agencies a bai “plat” cu Youth Extreme 

































































